
Cu 11 voto na fabor y 9 contra: 
Ley di BBO na frontera a keda aproba 


Diaranson den oranan di 
anochi, Ley di BBO na 
frontera a keda aproba 
cu 11 voto na fabor y 9 en 
contra. Manera ta conoci 
e ley di BBO na frontera 
inicialmente tabatin un 
fecha di introduccion di 1 
di juli, pero mirando tur e 
puntonan cu a ser treci pa 
dilanti pa e gremio com- 
ercial, Gobierno di Aruba 
a extende su fecha pa dia 1 
di september. 


Durante e tratamento di e ley 
den Parlamento, Minister di 
Finanzas y Cultura, Xiomara 
Maduro a splica na Parla- 
mento di Aruba cu gobierno 
a reuni cu e organisacionnan 
comercial cu tabatin 
pregunta y preocupacion pa 
loke ta e introduccion di e ley 
aki. 


El a splica cu Gobierno di 
Aruba, DIMP y Departa- 
mento di Aduana a traha 
durante full luna di juni pa 
asina brinda e informacion 
necesario y calma cualkier 
duda cu of preocupacion cu 
e introduccion di e ley aki ta 
crea den loke ta e gremio co- 
mercial y sector priva. 


Pa loke ta puntonan cu a bin 
pa dilanti di parti di e gremio 
comercial, dos punto impor- 
tante ta e 
definicion di productonan 
comercial “handelsgoederen” 
y e proceso di restitucion di 
impuesto. 


Minister Maduro a indica 
cu pa loke ta e definicion di 
“handelsgoederen” a splica e 
gremio 
comercial y sector priva to- 
cante e interpretacion di e pa- 
labra “handelsgoederen”. El a 
splica cu 
“handelsgoederen” ta encera 
tur producto cu ta wordo 
importa cu e meta pa wordo 
rebendi. El a 
agrega cu esaki nan ta haci’e 
pa mantene e simplesa den e 
ehecucion di e ley di BBO na 
frontera 
y e derecho di deduccion. 


Pa loke ta deduccion Min- 
ister Maduro a remarca cu 
e BBO cu ta wordo paga na 
frontera di tur 
producto cu ta wordo re- 
bendi ta 100% deducibel di e 
volumen di benta di e com- 
erciante. 


Minister Maduro a remarca 
cu pa loke ta e punto di de- 
duccion pa e sector di food & 
beverage, mester bay regula 


esaki via un decreto ministe- 
rial na unda lo indica kico lo 
bira e derecho di deduccion 
teniendo na cuenta e efecto 
financiero den presupuesto. 
El a indica cu ariba e punto 
aki lo bin back cu un decreto 
ministerial di Minister di Fi- 
nanzas pa trece claridad ariba 
e derecho di deduccion cu e 
sector food & beverage tin. 


Pa e proceso di reduccion di 
impuesto y tambe deduccion 
di cobransa di impuesto hab- 
ri, un punto cu a bin dilanti 
na unda comercio a indica cu 
e no ta husto cu nan ta haya 
e cobransa di BBO na fron- 
tera cu lo afecta nan fluho di 
cash pasobra lo mester finan- 
cia esaki delanta y nan no tin 
derecho pa haya nan placa. 


El a sigui splica cu hopi biaha 
e comerciantenan tin cosnan 
den apelacion y si e sistema di 
DIMP tarda, nan no kier pa e 
esaki aki stroba nan. 


El a subraya cu e parti di ver- 
ekening cu tin den e sistema 
di impuesto na Aruba ta for- 
ma parti di loke ta cumpli- 
mento cu belasting. 


Segun e minister cobransan- 
an di impuesto pendiente 
tambe mester wordo paga 
y ta forma parti di cualkier 
departamento di impuesto 
mundialmente. El a enfatisa 
cu Aruba tambe ta wordo 
sigui 
internacionalmente, 
ariba loke ta cumplimento di 
reglanan. 


“Esey ta un punto cu nos no 
por a acomoda pa loke ta trata 
e peticion di comercio,” el a 
remarca. 


Pa loke ta cumplimento, se- 
gun Minister Maduro a indi- 
ca, DIMP a splica cu tin hopi 
negoshi, incluso e negoshi- 
nan cu ta importa producto, 


cu no ta pagando impuesto 
manera mester ta, nan no ta 
reporta nan declaracion di 
BBO y pa aña 2022 tin un 
suma di 6.2 miyon florin cu 
ainda no a wordo paga pa loke 
ta comerciantenan cu ta im- 
porta productonan na Aruba. 


El a enfatisa cu e falta di 
cumplimento tin un efecto 
directo na e fluho di cash di 
Gobierno y aunke tin falta di 
cumplimento, no por kita e 
hermentnan di e sistema di 
impuesto internacional cu ta 
conta na Aruba tambe 


E parti di restitucion, e man- 
datario a señala, cu a duna e 
splicacion na e stakeholders 
di con e sistemanan ta traha 
cu otro y con tur e partinan 
cu ta envolve restitucion ta 
bay automaticamente for di e 
sistema di DIMP. 


El a agrega cu a base di e 
preocupacion aki, DIMP a 
realisa un trabao y a mira cu 
por ehemplo den e sector di 
importacion tin 200 compan- 
ia cu tin un apelacion pendi- 
ente y aworaki lo bay trata es- 
akinan cu prioridad halto pa 
esaki no stroba e proceso di 
restitucion si esaki ta e caso. 


Minister Maduro a informa 
cu tin un ekipo nobo cu ta 
bay traha na DIMP pa asina 
atende cu e apelacionnan y na 
momento aki ta atendiendo 
cu 1200 apelacion pa luna. 


Minister di Economia, De- 
saroyo Sostenibel y Comu- 
nicacion, Geoffrery Wever, a 
elabora ariba ki impacto BBO 
na frontera ta bay tin ariba 
poder di compra y con e ta 
afecta e cartera di e consumi- 
dornan. 


El a splica cu esaki ta traduci 
su mes back den e concepto 
di inflacion. Pa 2023, Minis- 


ter Wever a señala, e proyec- 
cionnan di inflacion ta hiba 
na un inflacion di 4.4%. Na 
october 2022 ora cu a haci e 
proyeccionnan inicial di in- 
flacion pa aña 2023, esaki ta- 
bata 5.4%. Aworaki e proyec- 
cion ta ahusta na 4.4% cual ta 
indica cu e inflacion ta bah- 
ando y esaki ta refleha su mes 
tambe den e poder di compra 
di e consumidornan. 


El a remarca cu aña 2023 ta 
un aña di diferente cambio 
drastico cuminsando cu e 
aumento di BBO di 6% pa 
7% cu a drenta na vigor dia 1 
di januari y reduccion den e 
tarifa di awa cu coriente des- 
de 1 di mei 2023 cu un tarifa 
di 7.1% y tambe ta tuma den 
consideracion e impacto in- 
flatorio di BBO na frontera. 
Tur esaki tin impacto riba in- 
flacion. 
“Ora cu considera tur e ele- 
mentonan aki, e ta hiba na un 
inflacion di 4.4% den 2023 cu 
ta considerablemente menos 
cu e aña anterior,” el a sub- 
raya. 


Minister Wever a splica tam- 


be pakico a haci cambio di 
BTW pa BBO na frontera y 
con a tuma e decision pa haci 
e cambio aki. 


El a indica cu ora cu tabata 
momento pa tuma decision 
tocante si ta bay introduci 
BTW di 6% y 14% of alter- 
nativanan, a realisa diferente 
calculacion y estudio, y un di 
nan tabata e estudio inflato- 
rio. 


Pa e tempo ey, el a señala, e 
inflacion base tabata 5.5%. A 
base di esaki Gobierno a re- 
alisa dos scenario y a comparti 
esaki cu tur stakeholders. Un 
scenario na unda comercio ta 
haci un roll back completo y 
un scenario unda no tin roll 
back y esaki a hiba na e punto 
final. Un inflacion di 10.7% 
si tin roll back completo y un 
inflacion di 15.3% si no tin 
roll back. Esey tabata dos re- 
sultadonan si a lo a introduci 
BTW. 


“Esey a hiba na e decision cu 
introduccion di BTW no ta- 
bata prudente y asina a dicidi 
di aumenta e BBO y hunto 
cu esaki tambe a dicidi cu lo 
bin un BBO na frontera,” el 
a remarca. 


El a detaya cu e aumento di 
un 1% riba BBO cu a drenta 
na vigor dia 1 di januari 2023 
tin un consecuencia inflato- 
rio di 1.4%. E BBO na fron- 
tera pa full un aña ta hiba na 
un inflacion di 1%. Hunto 
riba termino anual, Minister 
Wever a enfatisa, e aumento 
di BBO y introduccion di 
BBO na frontera ta hiba na 
un inflacion di 2.4%. Cual ta 
considerablemente mas abao 
compara cu e otro scenari- 
onan. 

Otmar Oduber: 
“Mi ta bay saca tur nomber y e bagamunderia cu Ministerio Publico aki 
ta haciendo, ta basta” 


Ayera mainta den un con- 
ferencia di prensa, e ex- 
mandatario a trece dilanti 
un update di loke ta trata 
e caso Flamingo y ademas 
el a sigura cu e ta bay back 
den politica confirmando 
su 
participacion 
como 
candidato den un proximo 
eleccion. 


E caso Flamingo a cuminsa 
na 2019 ora autoridadnan a 
drenta den Oduber su cas, na 
cas di su mayornan y na otro 
luga. Ademas el a bay cera 23 
dia den conexion cu e mesun 
caso aki unda el a conta cu na 
december e investigacion a 
termina y na februari ultimo 
e rapport a keda cla. 
Cinco luna despues, segun el 
a conta, su abogado a haya un 
carta di Ministerio Publico 
notificando cu a tuma e deci- 
sion di dagvaard su persona 
pa loke ta trata e caso Fla- 
mingo. 
Na 2020 ora nan a drenta su 
cas Ministerio Publico a in- 
forma Oduber cu a cuminsa 
un investigacion na unda a 
haci varios entrada hudicial 
tocante e posibel delito di 
corupcion y otro hechonan 
castigabel relaciona cu otor- 
gamento di terenonan com- 
ercial den periodo di 2007 te 
cu 2019. 
“Ni un di e puntonan aki ta 
kom voor den un supuesto 
dagvaard y ayera (diaranson) 
nan a bisa mi abogado cu nan 
a tuma e decision cu nan ta 
bay dagvaard mi cu un caso 
cu ta yama Flamingo,” el a 
sigura. 
Den e e-mail, Oduber a sig- 
ura cu no tin ni un caminda 
unda ta bisa cu esaki ta trata 
di corupcion, no tin ni un 
acusacion di Cuerpo Policial, 
tampoco tin nada tocante 
terenonan erfpacht unda el 
a sigura cu di tur e acusacion 
cu cual a cuminsa e Flamingo 
a cay na awa. 
Loke Ministerio Publico a 
señala na comienso di inves- 
tigacion, nada di esey ta bay 
tuma luga den un posibel 
dagvaard y den e-mail tambe 
nan a sigura cu nan a priminti 
cu di e ultimo caso cu Odu- 
ber tabatin, nan lo duna e de- 
cision di nan parti prome cu 
reces. 
“Mi abogado ta bay hiba mi 
defensa den corte pero Ot- 
mar Enrique Oduber ta bay 
hib’e den pueblo. Den pu- 
blico, sin filter, cu nomber y 
fam di tur polis, di tur Land- 
srecherche, RST, y Ministe- 
rio Publico. Tur nomber mi 


ta bay menciona pasobra esey 
ta loke nan a haci cu un canti- 
dad di hende, no den mi caso 
so. Comerciantenan drechi 
na Aruba, a djis tira nan den 
un caso pa despues dilanti 
porta di corte nan ta bisa nan, 
nos no tin nada contra bo, bo 
ta keda liber, dal bay.” 
Ministerio Publico a indica 
den e e-mail cu nan ta bay 
puntra hues ki fecha tin dis- 
ponibel pa trata esaki. Oduber 
a informa cu nan a pidi varios 
biaha un “kennisgeving niet 
verder vervolging” pa asina 
ey e por cana su caminda y 
pone tur esnan responsabel 
pa daña su nomber, pa pidi pa 
daño y perhuicio y esey te e 
unico peticion cu nan a haci. 
E motibonan pakico nan ta 
bay dagvaard Oduber manera 
el a sigura, cu no ta e mesun 
motibonan cu a acusa su per- 
sona anteriormente, ta segun 
Ministerio Publico, complice 
di entrega di dos tereno di cas 
“afwijking van het beleids- 
terreinen toe te kennen” na 
unda Oduber a afirma cu ta 
un maneho cu te dia di awe 
DIP ta ehecuta y cu ta su per- 
sona a crea esey, cu a base di 
e maneho aki cu segun Min- 


isterio Publico a indica, Odu- 
ber a coopera cu dos hende 
por haya tereno di cas via un 
peticion for di aña 2013 y 
2014 ora su persona no tabata 
minister ainda. 
“Ni un acusacion riba mi, ni 
un placa envolvi, unico cos 
cu nan ta bisa ta cu m’a desvia 
di mi beleid, un beleid cu ora 
m’a sali for di KIA m’a ripa- 
ra cu esaki ta un di e cosnan 
cu nan kier bin riba dje. M’a 
haya firma di tur e top di DIP, 
DOW, entre otro, ken ta de- 
clara cu esey tabata e beleid di 
minister.” 
E di dos acusacion ta “zaak- 
dossier 
spookambtenaar,” 
unda Oduber a sigura cu 
Marisol Lopez-Tromp no tin 
nada di haber cu e caso Fla- 
mingo. El a entrega un keho 
dos luna despues cu a haci 
entrada hudicial na Oduber 
su cas ora Lopez-Tromp a 
baha como minister. 
“Marisol a bin cu cinco acusa- 
cion cu tabatin hendenan den 
prensa cu tabata den mi pay- 
roll, cu lo tin hendenan cu ta 
haci social media y mi tabata 
paga nan. Nan a laga cuatro 
acusacion cay pasobra m’a 
hiba tur e pruebanan ora m’a 


bay entrega e keho pa mustra 
cu e persona cu e ta bisa cu 
m’a duna un contract prome 
cu m’a baha como minister, 
tabatin dos aña ta traha caba 
cu gobierno, no cu mi so, 
sino cu mas minister,” el a 
sigura. 
E di tres acusacion pa e 
dagvaard ta e zaakdossier ‘Es- 
ser,’ na unda Ministerio Pu- 
blico ta indica cu el a comete 
“medeplegen misbruik van 
functie” ora el a duna algun 
hende trabou: un na DOW, 
cinco na DIP y cuatro na Ser- 
limar, y cu nan a haya cu e 
hendenan aki ta registra den 
partido POR y nan lo por 
vota apoyando Oduber den 
su carera politico si e lo subi 
riba lista. 
Oduber ta afirma cu esaki 
no ta bay caba den un daño 
y perhuicio solamente sino 
tambe e ta bay contra tur 
instancianan como Landsre- 
cherche, RST, y miembronan 
di Cuerpo Policial cu a traha 
rapport falso pa cuminsa un 
investigacion di cuatro aña cu 
a afecta su persona. 
“Mi ta bay saca tur nomber, 
sacando 
e 
porkeria, 
e 
bagamunderia aki cu Minis- 


terio Publico aki ta hacien- 
do—ta basta.” 
Oduber tambe a declara cu e 
ta di acuerdo pa comparti cu 
comunidad y cu prensa tur 
e dossier di su caso cu tur e 
acusacionnan cu tin den dje 
pa motibo cu “loke Minis- 
terio Publico ta haciendo cu 
hendenan drechi no ta nor- 
mal. No ta normal cu un co- 
merciante cu a traha 30 aña di 
su bida, cu ta exitoso, ta ser 
lastra pasobra el a cumpra un 
rifa of un bingo di un polit- 
ico.” 
“Mi ta bay back den politica” 
Igualmente el a sigura cu den 
proximo eleccion e ta bay ta 
un candidato riba lista: “e pais 
aki mester haya hende pa para 
na un forma recto, corecto y 
move e pais aki.” Sinembar- 
go, e ta afirma cu si e tin un 
caso penal of si e ta ser haya 
culpabel, e no ta continua pa 
sigui bay den politica pa mo- 
tibo cu tin cu respeta e fun- 
cion di ta un politico cu no 
por ta condena ora ta sinta 
den un stoel, pero si ta evalua 
politica, e ta confirma cu e ta 
bin back. 

Cargonan contra agente di polis R. Vos ta malversacion, soborno y 
labamento di placa 


Ayera, agente policial R. 
Vos di 51 aña di edad a 
presenta dilanti hues pa 
trata su caso pro forma. 
Mientras cu Vos ta deteni 
na KIA, e ta acusa cu tres 
cargo. Fiscal a splica cu 
e investigacion no ta cla, 
sino cu por dura al menos 
tres luna mas, y cu mester 
laga Vos deteni pa evita cu 
e por stroba e investiga- 
cion. 


Pendiente a keda pa pone 
un fecha definitivo pa trata e 
caso integralmente, segun un 


relato di portal online, Noti- 
ciaCla. 
Anteriormente, 
Bon 
Dia 
Aruba a reporta cu Vos tabata 
deteni pa mas di 80 dia sin cu 
a revela publicamente di kico 
e tabata acusa. Awo a bin mas 
informacion riba e cargonan. 


Vos a keda deteni dia 22 di 
maart ultimo, y el a bay cera 
na KIA inmediatamente. Du- 
rante e tratamento di e caso 
ayera, a bira conoci cu e car- 
gonan den su contra ta malv- 
ersacion di placa y portafoon, 


cooperacion den soborno y 
labamento di placa, segun 
NoticiaCla a informa. Segun 
fiscal, ainda falta mas inves- 
tigacion tecnico, y dependi- 
endo di e resultado di esaki lo 
mester scucha mas persona 
involucra den e caso. E caso ta 
compleho y tin hopi aparato y 
hende involucra, incluyendo 
periodista cu a ricibi informa- 
cion via operacion di Vos. 


Abogado di Vos a pidi hues 
pa suspende e detencion pre- 
ventivo, mirando e situacion 


personal di famia di Vos – e 
tabata e unico cu tabata pro- 
vee pa su famia y awo su sala- 
rio a stop y no tin entrada. E 
tin dos yiu cu tin problema 
psicologico. 
Sinembargo, fiscal a rechasa 
e solicitud despues cu fiscal a 
splica cu door cu mester scu- 
cha mas hende, si Vos sali, e 
hendenan en cuestion no ta 
bay papia mas. 


Ta bay bolbe trata e caso pro 
forma dia 21 di september pa 
2pm. 


Comunidad Venezolano na Aruba tin te 9 
di juli pa registra pa eleccion primario 


Mediante 
un 
declara- 
cion, Laura Luces, ken ta 
miembro di comite local 
pa eleccion primario na 
Aruba cu ta bay tuma luga 
e proximo 22 di october, a 
afirma na Bon Dia Aruba 
cu pa comunidad Venezo- 
lano na Aruba por partici- 
pa den esaki tin te dia 9 di 
juli pa por registra. 


Pa por participa den eleccion 
di luna di october, e persona 
mester ta inscribi na Conse- 
ho Nacional Electoral (CNE) 
y tambe mester ta registra pa 
vota na Aruba. E campaña aki 
ta dirigi pa hende cu ta biba 
na Aruba pero cu no ta in- 
scribi pa vota na Aruba. 


Luces a señala cu comunidad 
Venezolano na Aruba por haci 
esaki te cu dia 9 di juli y por 
subi riba e website https:// 
primariaexteriorve.com/ . Aki 


mester sigui e pasonan como 
skirbi number di cedula; pa 
scoge e ciudad mester coloca 
“Oranjestad” y agrega e-mail 
y un number di telefon. 


Despues e persona ta bay 
haya un otro e-mail pa asi- 
na e datonan por ta valido. 
Siguientemente e persona 
mester subi tres potret cu su 
documento di identidad y 
den algun ora, e persona lo 
haya un otro e-mail confir- 
mando e actualisacion di su 
registro. 


“Pa nos ta hopi importante 
e realisacion di eleccion pri- 
mario y e inscripcion, paso- 
bra ta e manera cu nos tin 
pa nos por scoge e candidato 
di oposicion cu nos kier, no 
esun cu otronan kier impone 
nos, y esey ta importante. E 
unico arma cu nos tin ta e 
voto y p’esey ta importante pa 


eherce e derecho aki,” Luces 
a sigura. 


A scoge 80 ciudad rond di 
mundo pa participa den e ac- 
tividad aki, na unda e capital 
di Aruba, Oranjestad tambe a 
keda scogi. “Ban demostra cu 
Venezolanonan cu ta biba na 
Aruba si ta interesa den nos 
pais y cu nos kier lo miho pa 
Venezuela”, Luces a expresa. 


Luces a menciona cu den 27 
dia cu e campaña aki tin, a 
registra 133.000 persona rond 
di mundo y CNE den dos 
decada tin 107.836 persona 
registra den exterior. “Esey ta 
nifica cu nos a logra den 27 
dia mas di e cantidad di loke 
nan a haya den 20 aña.” 


Tambe el a conta cu for di co- 
mienso a considera haci esaki 
hunto cu CNE debi cu ta ex- 
isti e “Plan Republica,” cu ta 


trata di un despliegue militar 
cu ta tuma luga durante tur 
proceso electoral, cual tin e 
proposito principal di salva- 
guardia e orden y seguridad 
durante e eleccionnan na 
Venezuela. Pero despues di 
morto di presidente di CNE, 
Tibisay Lucena, a nombra 
rectornan nobo y oposicion 
tampoco ta sigui pone nan 
confiansa riba e organo elec- 
toral aki. Na final, Comision 


Nacional di eleccion prima- 
rio a dicidi cu nan no ta bay 
usa CNE pa e proceso aki. 


Pa e motibo ey, Luces a en- 
fatisa y a pidi na tur ciudada- 
no Venezolano cu ta biba na 
Aruba pa registra den e web- 
site menciona anteriormente, 
prome cu dia 9 di juli, pa 
asina por vota dia di eleccion 
primario cu ta 22 di october 
di e aña aki. 


Homber ta maltrata su pareha y su dos 
baby 


Ayera den oranan di atar- 
di pa anochi ariba rednan 
social, como tambe den 
diferente medio di comu- 
nicacion a circula e noticia 
di un caso lamentable na 
unda un homber a agredi 
su pareha y dos baby te na 
manda nan hospital. 


E caso lamentable aki a tuma 
luga den oranan di mardu- 
ga. E sospechoso, di cual su 
nomber no a ser confirma, a 
maltrata su pareha y su dos 
baby y a manda nan hospi- 
tal. Informacion oficial cu a 
drenta for di Cuerpo Poli- 
cial Aruba a indica cu polis 
a haya auto di sospechoso, 
pero e sospechoso mes ainda 
ta scondiendo pa husticia. 


Despues cu el a maltrata su 
propio pareha y su dos baby 
den oranan di marduga, e 
sospechoso ta huyendo pa 
husticia y polis ta buscando e 
sospechoso aki tur caminda. 
Ayera tardi pa un fraccion di 
seconde polisnan no a logra 


captur’e pero si a logra haya 
su auto na Jan Flemming. Po- 
lis a busca na su cas y casnan 
di famia y amistadnan pero 
ainda no a encontra cun’e. 
Polis a confisca e auto pa mas 
investigacion. 

Amantenan di chuculati ta celebra cu awe 7 di juli 
ta Dia Mundial di Cacao 


Ken no ta gusta un chucu- 
lati cayente ora ta un tiki 
friu of ki mucha no ta gus- 
ta saboria un ijscream di 
chuculati? Pues awe ta un 
dia special pa celebra debi 
cu chuculati ta e producto 
principal di ‘cacao,’ cual 
ta considera como un pro- 
ducto di luho for di tem- 
ponan antiguo. 


Amantenan di chuculati ta 
celebra cu awe 7 di juli ta 
Dia Mundial di Cacao. Riba 
e mesun dia na aña 2010, 
Organisacion 
Internacional 
di Productornan di Cacao y 
Academia Frances di Mae- 
stronan di Chuculati a otorga 
e distincion aki pa honra na 
cacao su propiedadnan y ben- 
eficionan. 
Cacao ta un fruta di origen 
tropical cu tin e nomber 
cientifico ‘Theobroma Ca- 
cao’, cu na Griego ta nifica “e 
alimento di e diosnan.” 
Su origen ta, segun algun in- 
vestigado, ta ubica na Region 
Amazonico entre riu Amazo- 
nas y riu Orinoco. Supuesta- 
mente, poblacion mesoamer- 
icano a transporta e cacao te 
America Central y di eynan 
a bay Sur America y Mexico, 
hayando evidencianan di su 
uzo ritual den cultura di ol- 
meca. 
Entre algun cultura preco- 
lombino a utilisa e cacao 
como moneda, loke ta nifica 
cu tabata un producto di hopi 
balor. 


Den investigacionnan arkeo- 
logico conduci mas di un 
decada pasa a haya evidenci- 
anan di mas di 5.000 aña di 
cultivo y consumo di cacao 
di parti di e cultura mayo- 
chinchipe-marañon, 
asina 
como intercambio comercial 
cu otro culturanan di e costa, 
na Amazonia Ecuatoriano. 
A haya copinan y resto di e 
casca di e cacao den estudio- 
nan haci riba canicanan cu ta 
di 1.750 A.C. na Veracruz y na 
Honduras estudionan arkeo- 
logico ta calcula e consumo 
di cacao for di aña 1.000 A.C. 
Europeonan a conoce a fru- 
ta aki despues di proceso 
di conkista y colonisacion 
di America, considera hopi 
despues como un articulo di 
luho na Europa. 


Chuculati ta un producto 
procesa di cacao cu a ser in- 
troduci na Europa na siglo 
56 pa Spañonan, cual a bira 
hopi popular den e realesa y 
clasenan mas halto. 
Un Monasterio di Piedra 


tabata e prome luga unda a 
elabora e prome chuculati na 
Europa na aña 1524. 
E cacao tin un forma di un 
papaya cu ta pisa aproxima- 
damente 450 gram ora e ta 
hecho. E ta contene entre 30 
pa 40 simia di color bruin, cu 
un smaak zoet y nan ta cubri 
di un pulpa blanco dushi co- 
mestibel. 
Generalmente e cosechanan 
di cacao ta tuma luga dos 
biaha pa aña: ora yobidanan 
ta bay cuminsa y ora nan ta 
caba. Den e proceso di re- 
coleccion y procesamento di 
cacao ta existi e temporada di 
cosecha ora e fruta ta maduro 
lo cual ta tarda entre cinco pa 
seis luna. Despues ta saca e 


simianan y ta pone nan riba 
un blachi di banana. E pro- 
ceso aki ta dura entre 5 pa 7 
dia unda e pulpa ta desintegra 
y por mira cambionan den e 
simia cu ta bira di color biña 
pa bruin y su smaak zoet ta 
disminui. 
E simianan aki ta poni riba 
vloer pa solo por seca nan y 
aki ta unda nan color bruin 
y aroma ta concentra mas 
ainda. 
Siguientemente, 
e 
granonan ta bay den tem- 
peratura halto y un bes cu el 
a bira mas tosta, ta separa e 
casca di e simia. Por ultimo 
nan ta mula e granonan aki 
y ta saca e vet di e cacao pa 
e fabricacion di chuculati of 
otro productonan di cacao. 


Su composicion ta consisti di 
35% fibra, 23% proteina, en- 
tre otro. 
Entre su propiedadnan y 
beneficio di cacao por men- 
ciona cu e tin propiedadnan 
antioxidante, e ta disminui 
nivelnan di colesterol, stress 
y tension arterial y ta reduci e 
riesgo di diabetes. 


E consumo di cacao ta regula 
e rendimento y capacidad in- 
telectual y cognitivo. Simi- 
anan y blachinan di cacao ta 
ser uza den medicina pa cura 
dolornan como asma, diarea, 
colico y tosamento. 
Un palo di cacao tin un 
haltura di 4 pa 8 metro y ta 
tarda entre 5 pa 6 aña pa por 
duna fruta. Su habitat ta bo- 
ske tropical di clima calido 
y su nivel di produccion ta 
depende di e condicionnan 
ambiental di e zona unda ta 
cultiva. 
Mester haci un mencion 
special na paisnan manera 
Venezuela, Colombia, Peru, 
Bolivia, Mexico y Trinidad y 
Tobago na unda e calidad di 
e cacao ta reconoci mundial- 
mente. Pero e principal pro- 
ductor di cacao ta Costa di 
Marfil cu 38% di e produc- 
cion na nivel mundial. 
Entre otro productonan di 
cacao ta existi esun en polvo 
y manteca di cacao pa elabo- 
racion di chuculati. 
Un hecho interesante to- 
cante cacao ta cu Cristobal 
Colon tabata e prome per- 
sona Europeo cu a purba un 
producto deriva di cacao cu a 
ser procesa pa e indigenanan 
Maya. 


Pero no tur cos di cacao ta 
bon; mester corda cu chucu- 
lati por ta toxico pa nos besti- 
anan di cas, specialmente pa 
cachonan y pushinan. 
Awor si, ban sali y busca un 
dushi chuculati pa celebra e 
dia aki. 

Minister Glenbert Croes encarga cu Integracion a splica Parlamento riba 
introduccion di un Permiso Multi-Anual 


Handboek Toelating di 2023 su esencia com- 
para cu e Handboek Toelating cu ya caba ta- 
bata vigente y implementa door di ex Minister 
di Husticia mr. Andin Bikker, tambe a keda 
splica na miembronan di Parlamento diamars 
ultimo. 


Permiso Multi-Anual 
Minister di Integracion Sr. Glenbert Croes a mus- 
tra cu un cos cu ley tabata permiti pero cu nunca a 
wordo implementa, tabata e permiso multi-anual. 
Desde aña pasa ta dunando meerjarenvergunning 
cu ta pa trahadonan den loondienst, rentenier, pen- 
sionado, gezinshereniging, vertrouwenspersonen, 
investeerders y key persons, pues e ta conta pa cier- 
to categorianan. 
Meerjarenvergunning ta un oportunidad suma- 
mente positivo, pasobra ora di pidi un meerjaren- 
vergunning mester paga tur e gastonan adelanta cu 
ta un forma di entrada pa gobierno di Aruba pero 
tambe ta alivia e proceso administrativo pricipal- 
mente pa administracion di DIMAS. Esencial di 
esaki ta, un bon control cu ta fundamental. Min- 
ister Croes ta sigura cu DIMAS su departamento 
di control ta haciendo un tremendo trabou pasobra 
nan ta controla, nan ta duna boet y por bisa nan ta 
boet basta duro tambe. Si un persona viola e condi- 
cionnan di su permiso, esey lo tin consecuencia p’e. 


Otro cambionan di permiso 
Otro puntonan den e Handboek Toelating ta e po- 
sibilidad pa reunificacion familiar, casamento, ge- 
registreerd partnerschap y samenlevingscontract 
sin distincion di sexo. 


Tambe e mandatario a introduci e maneho cu 
despues di cinco permiso no mester pasa DPL mas. 


E lista di kennismigranten a wordo amplia y a intro- 
duci loke ta yama workcation. Tin varios proyecto 
importante pa ecomomia di 


Aruba andando y ta kehando cu no tin trahado. 
Gremionan den reunionnan a trece dilanti cu mes- 
ter bin cu otro proceso di permiso. Den e proceso 
di e prome permiso, e no tabata wordo duna y mes- 
ter a warda riba e permiso den exterior. Awor aki 
e prome permiso ta wordo duna y e persona por 
keda Aruba pa warda riba su permiso. Despues di e 
pandemia y door di e pandemia y e crisis cu tabatin 
den regio, hopi hende a bin Aruba. Hopi di nan a 
keda Aruba. Hopi di nan ta bon hende, bon forma, 
bon capacita y por duna oportunidad na nan prome 
pa integra den e mercado laboral pero nan mester 


pasa atraves di un proceso di arbeidsmarkttoets y 
haya un hende firma pa nan. 


Minister Croes e ta prefera pa e stranheronan bira 
y traha legal na Aruba, pa nan paga belasting, paga 
AZV, paga AOV y tur e primanan. Aruba su econo- 
mia ta asina noble cu e ta cargando hasta e traha- 
donan ilegal. P’esey ta prefera pa legalisa esunnan 
cu ya ta aki na Aruba semper y cuando cu ta cumpli 
cu tur exigencia. 


Dunando mas splicacion riba e special proyect 
permit, esaki ta basicamente un pre-approval pa 
proyectonan manera St. Regis, Secrets, Embassy 
Suites y otro proyectonan cu tin. Hilton ta expan- 
diendo, hopi hotel ta renobando unda nan ta indica 
cu tin contratista local trahando pero mester di mas 
trahado. Manera St. Regis su trabou ta retrasa pa 
motibo di scarsedad di trahado. Pa e motibo aki cu 
a introduci e proceso di pre-aprobacion. 
Pero ora cu e trahadonan yega Aruba, e contratista 
mester cana e proceso di DPL despues DIMAS 
unda e verificacion y screening ta wordo haci. 
Despues di 90 dia mester percura pa e trahadonan 
tin tur rekisito na su luga. Hopi biaha ta trata di 
contratonan cortico. Pero si e compania mester pa 
e trahadonan keda mas largo, e mester pasa door 
di henter e proceso pa haya un permiso via DPL 
y DIMAS. Esaki ta pa no tranca e proyecto y yuda 
acelera e desaroyo. 


Ministerio di Integracion ta coopera cu di buena fe 
na comienso. Pero esunnan cu viola e reglanan, e 
buena fe ta caba ey. 


Reunion fructifero pa eleva e calidad pa e organisacion y personal di KPA 


Recientemente altocomis- 
ario di Polis drs. Raon 
Arnhem conhuntamente 
cu altocomisario di Sint 
Maarten y delegacion di 
Curacao a haci un bishita 
di trabou na Politie Acad- 


emie situa na Apeldoorn, 
Hulanda. 


Esaki tabata un conferencia 
di dos dia cu a tuma lugar pa 
e un miho coleboracion in- 
ternacional y inter regional 


den enseñansa policial. A 
reuni y explora oportuni- 
danan pa por sigui reforsa e 
colaboracion entre e partner 
den reino. 


Tambe elabora pa contribui 
cu formacion y desaroyo di 
e cuerponan den reino pa 
tambe cu infoke pa e person- 
al den e cuerpo y innovacion 


den enseñansa. 
Pa Aruba e colaboracion aki ta 
esencial pa haci nos organisa- 
cion policial mas fuerte ainda 
dor di inverti den e personal. 
A toca cinco diferente tema 
pa Aruba manera: SGBO cu 
ta incera eventonan di magni- 
tud grandi, desaroyo di lider- 
asgo, maneho di incidente, 
Polis di Bario y inteligencia . 


Tambe a enfoca ariba dos 
punto importante cu ta Com- 
munity Policing y Intellence 
Based Policing pa cu Cuerpo 
Policial Aruba. KPA ta den 
pleno desaroyo pa un cambio 
positivo pa Aruba y pa e or- 
ganisacion por sigui crece y ta 
un stap dilanti pa e seguridad 
nacional di e Pais. 

Con pa preveni Dengue? 
Tuma accion pa Preveni, Proteha y Stop Dengue 


Pa preveni Dengue y otro 
malesanan transmiti pa 
sangura, ta importante 
pa comunidad hunto cu 
DVG cuminsa na reduci e 
cantidad di sangura adul- 
to cu ta bula rond. Comu- 
nidad por haci esaki door 
di diferente forma: 


1. 
Deshaci, tira afo, of 
warda tur obheto cu por re- 
tene awa innecesariamente 
paden y rond di cas, scol, 
trabou y alrededor di bo. Por 
ehempel scoter bou mata, 
tire, coy hunga pafo, vas cu 
mata of flor y mas 
2. 
Proteha door di tapa 


tur awa para cu tin proposito 
manera e.o. pa muha mata 
of duna bestia tur dia. Por 
ehempel hemchi bou airco of 
bari cu awa di yobida y mas 
3. 
Brinda cuido door di 
ta extra alerta riba awa para cu 
proposito di bida pa planta of 
mascota por ehempel vaas cu 
mata of flor, baki awa di bes- 
tia, vijver cu mata di lili y mas 
4. 
Si tin molester di 
sangura y no por haya unda 
tin awa para, por yama Gele 
Koorts Muskiet Bestrijding 
(GKMB) pa por haci un in- 
speccion. 


DVG di su parti, pa medio 


di su seccion di GKMB ta 
sigui inspecciona tambe es- 
pacionan y terenonan pu- 
blico pa awa para cu por 
bira un criadero di sangura 
manera entre otro riolering, 
fontein den centro di ciudad, 
dump y mas. E accionnan aki 
ta nesesario pa por disminui 
e oportunidad pa e sangura 
adulto por pone su webonan 
y asina nos ta reduci e canti- 
dad di sanguranan cu ta brui 
riba nos isla. Mas nos reduci 
e cantidad di sangura mas 
chikito e risico ta di bira di 
experencia un brote di caso- 
nan di Dengue na Aruba. 
Tambe cada ciudadano por 


preveni di haya Dengue door 
di: 
•	 
Bista	paña	cu	man	y	 


pia largo durante oranan di 
atardi pa anochi 
•	 
Uza	repelente	contra	 


sangura riba cuero cu no ta 
cubri	cu	paña 
•	 
Den	 espacio	 pafo	 di	 


cas	 cende	 un	 mecha	 of	 uza	 
bela contra sangura 


•	 
Cera	porta	y	bentana	 


di cas prome cu bira scur of 
uza	screen 
•	 
Evita	 di	 bishita	 ar- 
eanan unda bo ta consciente 
cu tin hopi sangura 
•	 
Spuit	 paden	 di	 cas,	 


camber, oficina y areanan cu 
bo ta frecuenta regularmente 
cu producto pa mata sangura. 
Pa mas informacion like 
nos Facebook page Directie 
Volksgezondheid	 DVG	 Aru- 
ba, Follow nos riba Instagram 
directie_volksgezondheid_ 
aruba, subi nos website www. 
dvg.aw, yama nos na 5224200 
of e-mail nos na servicio@ 
dvg.aw 


Instituto di salud Hulandes ta preocupa tocante nivel di PFAS den 
cuminda 


(NLTimes)—Un porcion 
significante di e poblacion 
Hulandes ta exponi pa 
nivelnan halto di PFAS cu 
por ta peligroso pa salud, 
segun un estudio publica 
ayera pa e Instituto di 
Salud Publico Hulandes 
(RIVM). E fuente mayor di 
exposicion pa e kimiconan 
aki 
ta 
via 
cuminda, 
particularmente consumo 
di pisca. Un aña pasa caba, 
RIVM a adverti tocante 
comemento di seafood for 
di e area di Weterschelde 
pa via di e nivelnan halto 
di PFAS cu a ser descubri 
den bestianan pisca eynan. 


PFAS, of substancianan per- y 
polyfluoroalkyl, ta kimiconan 
traha	pa	hende	uza	den	varios	 
producto cu ta resisti calor, 
awa	 y	 azeta.	 Sinembargo,	 
nan ta un menasa pa e medio 
ambiente y salud pa via di 
nan persistencia y posibel 
efectonan negativo riba salud 
di hende. E kimiconan ta 
dificil pa descompone y ta 
asocia cu cancer, aumento 
di colesterol y defectonan 
reproductivo. 
PFAS 
por 
ser 
descubri 
den casi tur cos den e 
miedo	 ambiente	 y	 ta	 uza	 
pa un variedad grandi di 
producto, incluyendo pakete 
di cuminda, revestimento 
“non-stick”	 
y	 
pañanan	 


“waterproof.” 
Fabricanan 
manera	 
Chemours	 
na	 


Dordrecht y 3M na Antwerp 
a laga PFAS leak den riunan y 


a emiti esaki den aire pa hopi 
aña.	 
E rapport a revela cu e 
concentracion 
di 
PFAS 
consumi pa hende ta surpasa 
e “balor di guia basa riba 
salud,” cual ta un nivel di 
referencia	 uza	 pa	 evalua	 
posibel 
riesgo 
di 
salud 
asocia cu e exposicion pa un 
cierto substancia. E limite ta 
intencionalmente poni hopi 
abao, pues pa surpasa esaki no 
ta implica automaticamente 
cu tur hende ta bay bira malo 
despues. 
E cantidad en averahe di PFAS 
consumi pa individualnan 
ta proximamente 40% mas 
abao cu a calcula prome. 
Asina mes RIVM a expresa 
un preocupacion tocante e 
surpasamento di e limite, 
como cu exposicion pa hopi 
tempo	 por	 causa	 daño	 di	 
salud. 
RIVM a examina 54 muestra 
di cuminda y a descubri 
cu bacalou tin e nivel di 
PFAS mas halto, sigui pa 
salmou den bleki y “fish 
sticks.” Sinembargo, RIVM 
a sugeri cu ta consehabel 
ainda pa consumi pisca un 
biaha pa siman, manera 
e 
Voedingscentrum 
ta 
recomenda, pa via di su balor 
nutricional, vitaminanan y 
mineralnan. E investigadonan 
a recomenda pa consumi un 
variedad di cuminda como 
un strategia general pa limita 
ingestion di PFAS. 
Segun e rapport, cuminda 
ta conta pa mas cu 70% di e 


substancianan consumi pa 
hende, mientras cu e porcion 
restante ta bin for di otro 
fuentenan, incluyendo awa 
pa bebe. Awa di riba tera ta 
contene di e nivelnan mas 
halto di PFAS. Aunke e 
concentracion ta abao, tur 


pida chikito ta contribui na 
e exposicion total. Mayoria 
awa di cranchi na Hulanda 
ta bin for di awa den tera, 
cual ta mas limpi. RIVM ta 
conseha hende pa sigui bebe 
awa di cranchi en particular. 
Regulacionnan a bira mas 


estricto	den	e	ultimo	añanan.	 
Un	 prohibicion	 completo	 
riba e substancianan ta den 
progreso riba nivel Europeo, 
pero	 por	 tuma	 aña	 pa	 esaki	 
ser implementa. 

Corsou: 
Escasez di empleado den gobierno mientras 
programa di retiro trempan ta tuma efecto 


(CuraçaoChronicle) 
– 
Gobierno di Corsou ta 
enfrentando escasez di 
empleado como resultado 
di e implementacion di e 
programa di retiro trem- 
pan, e asina yama EVE 
program, cual tin meta pa 
permiti ambtenaarnan re- 
tira trempan. 


Empleadonan den varios en- 
tidad di gobierno tin tempo 
ta experiencia problema pa 
maneha e trabao. Mas cu 600 


ambtenaar a scoge pa participa 
den e programa EVE, lagando 
posicionnan clave sin yena. 
Minister di Administracion, 
Plan y Servicio Publico, Or- 
nello Martina di partido PNP 
a confirma cu Gobierno ta 
trahando activamente pa crea 
un restructuracion compren- 
sivo di e sistema di servicio 
publico. 


Un investigacion anterior 
tocante e funcionamento di 
gobierno ya caba a enfatisa 


e necesidad pa implementa 
mehoracion den e organi- 
sacion di e ministerionan. 
A bira hopi mas evidente cu 
digitalisacion ta hunga un rol 
crucial den operacionnan, y 
un prioridad delinea den e 
acuerdo pa coalicion di e go- 
bierno pa aña 2022 te cu aña 
2025. 


Minister Martina a enfatisa 
cu e restructuracion com- 
prensivo di e gobierno no 
ta anticipa di resulta den 


perdida di trabao. E enfoke 
principal ta permanece den 
mehora eficiencia y efectivi- 


dad mientras cu ta sigura cu e 
servicionan publico por sigui 
sin interupcion. 


Falta di cumplimento y retraso den maneho financiero 
Rapport anual ta ricibi critica significativo for di Algemene Rekenkamer 


(CuraçaoChronicle) – Al- 
gemene Rekenkamer di 
Corsou ta nota cu e oblig- 
acionnan financiero, gasto 
y entrada den relatonan 
financiero 2020 di gobi- 
erno no ta cumpli cu ley y 
regulacion. Den total, casi 
835 miyon florin di placa 
di pagado di belasting no 
a cumpli cu e presupuesto 
nacional estableci pa loke 
ta nan recibo of gasto. E 
evaluacion ta basa riba 
dos hallazgo significante. 


Pa di prome, e obligacionnan, 
gasto y entrada na 2020 no 
tabata di acuerdo cu e ley y 
regulacionnan aplicable, re- 
sultando den un falta di regu- 
laridad financiero. Pa di dos, 
e relatonan financiero no ta 
duna un representacion pre- 
cies di e posicion financiero 
di e pais te cu 31 di december 
2020, y e resultado pa e aña 
ey, pues preveniendo Parla- 
mento y otro usuarionan di 


e relatonan financiero di ob- 
tene un comprension corecto 
di e situacion financiero di e 
pais. 


E falta di orden y capacidad 
pa verificacion den maneho 
financiero ta forma e base 
pa e hallazgo y conclusion- 
nan. Maneho financiero no 
ta cumpli cu e rekisitonan 
minimo di orden y capaci- 
dad pa verificacion manera ta 
stipula den e Ley di Maneho 


Financiero. 
Separacion di debernan, con- 
trol interno di entrada, fun- 
cionnan di control interno, y 
auditoria interno rekeri no ta 
implementa adecuadamente 
dentro di e ministerionan. 


Ademas, no ta cumpli com- 
pletamente cu otro provisi- 
onnan relevante den e Ley di 
Maneho Financiero, manera 
emision di e decretonan na- 


cional necesario y regula- 
cionnan ministerial. E fayo- 
nan aki ta resulta den garan- 
tianan insuficiente pa colecta 
legal di entrada for di paga- 
dornan di impuesto, pago di 
gasto, y un representacion 
honesto di e cifranan den re- 
latonan financiero. 


Eror den legalidad 
E impacto di e fayonan aki 
riba e relato financiero ta 
ilustra pa e erornan identifica 
den legalidad, fidelidad y in- 
certidumbre. Maske e pais na 
2018 tabatin e intencion pa 
establece y mantene maneho 
financiero adecua, a bin haya 
cu e accionnan di mehora- 
cion ta atrasando e schedule 
di e roadmap. 


E minister a indica cu e fecha 
obhetivo pa obtene un opin- 
ion di auditoria no cualifica a 
cambia, y awo por spera esaki 
lo mas trempan den e rela- 
tonan financiero 2026. 


Esaki ta nifica cu a identi- 
fica un biaha mas deficien- 
cia y debilidadnan serio den 
maneho financiero di e pais. 
A pesar di plannan andando 
pa adresa e problemanan, no a 
haci ningun progreso adecua 
y na tempo. Como resultado, 
e pais no ta cumpli cu e prin- 
cipionan di bon gobernacion 
relaciona cu transparencia y 
responsabilidad pa publico. 


Algemene Rekenkamer ta na 
altura di e retraso den imple- 
mentacion di e plannan di 
mehoracion pa motibo di 
Covid-19. Den auditorianan 
futuro riba e relato financie- 
ro, Algemene Rekenkamer 
ta bay evalua si ta realisando 
e accionnan di mehoracion 
segun e schedule ahusta pa e 
roadmap. Sinembargo, no ta 
conoci si e fecha nobo pa ob- 
tene un opinion no cualifica 
a ser comunica oficialmente 
na e Colegio di Supervision 
Financiero (Cft). 


Giomar Raphael di apenas 
15 aña ta bira di 7 morto 
den trafico na Corsou 
Diamars 4 di juli 2023 alre- 
dedor di 19.46, Central di 
Polis a dirigi un unidad pa 
Caya Hose “Papa” Liberia, 
pa un accidente di trafico 
cu a tuma luga den cual 
tabatin un ciclista grave- 
mente herida. 


Na yegada di e unidad a bin 
topa un accidente entre un 
auto di famia y un bicicleta. 
Ambulance cu a presenta na 
e sitio no por a haci nada mas 
pa e ciclista debi na multiple 
lesion cu el a ricibi. 
For di investigacion prelimi- 
nar a sali na cla cu chauffeur 


di e auto di famia tabata core 
riba Caya Hose “Papa” Li- 
beria den direccion di Porta 
Blanco y na dado momento a 
dal contra di un bicicleta cu 
tabata core su dilanti den e 
mesun direccion. 


Na e sitio polis a detene 
chauffeur di e auto pa maneha 
un vehiculo bao di influencia 
di alcohol. 


Dokter di polis cu tambe ta- 
bata presente a constata mor- 
to di e hoben Giomar Rapha- 
el Hellemun, naci na Corsou, 
dia 14 di maart 2008. 

E futuro di Rutte su Gabinete ta mustra dudoso entre discusionnan di 
politica di asilo 


(NLTimes)—E futuro di 
e di cuatro Gabinete di 
Prome 
Minister 
Mark 
Rutte ta mustra dudoso, 
segun fuentenan anonimo 
for di e Gabinete y e parti- 
donan di coalicion a conta 
varios medio di comuni- 
cacion Hulandes ayera. 
Esaki a surgi durante e 
comienso di discusionnan 
diaranson anochi entre 
partidonan di coalicion 
pa loke ta trata e entrada 
di buscado di asilo y otro 
asuntonan di migracion. 
E coalicion tin varios luna 
caba ta conduciendo debat- 
enan tocante e politica di 
migracion. Rutte su partido, 
VVD, y partido CDA ta ha- 
ciendo un yamada pa imple- 
menta medidanan mas es- 
tricto pa limita e cantidad di 
buscado di asilo cu ta drenta 
Hulanda, mientras cu D66 y 
ChristenUnie tin mas duda 
pa e implementacion di e 
medidanan aki. 
Un punto pa cual mayoria 
partido no por cera cabes 
ta encera e desaroyo di un 
“sistema di dos status” pa 
buscadonan di asilo, den 
cual buscadonan entrante lo 
ricibi of un “A” of “B” status 
na comienso di nan proceso 
di aplicacion, y esey lo deter- 
mina ki derecho nan lo tin. 
E A-status lo ta un permiso 
pa residencia permanente; 
B-status lo ta pa residencia 
temporario. E contencion 
den e Gabinete ta surgi ora ta 
discuti si personanan cu B- 
status lo por tin derecho pa 
reuni cu nan famia. 
E fuentenan a bisa cu e asun- 
to aki a causa un division 
entre VVD y ChristenUnie. 
VVD kier distingui refugia- 
donan cu ta enfrenta mena- 
sanan personal for di esnan 
cu ta scapando guera den nan 
pais di origen. E partido kier 
haci’e mas dificil pa famia 
di e refugiadonan den e ul- 
timo grupo drenta Hulanda. 
Fuentenan tambe a revela na 
NOS cu VVD kier un limite 
mensual di 200 hende di e 
grupo ey cu ta bay back nan 
pais, hunto cu un periodo di 
espera obligatorio pa dos aña 
prome cu nan haya permiso 
pa drenta Hulanda. 
ChristenUnie a haya e pro- 
puesta inaceptabel. Lider di 
D66, Sigrid Kaag, supues- 
tamente tambe a indica cu e 
propuesta di VVD ta inacep- 
tabel. 
Fuentenan anonimo cu a pa- 
pia cu RTL Nieuws a bisa cu 
e relacion actual entre e par- 


tidonan di coalicion ta zwak y 
toxico. Esaki tabata evidente 
durante e discusionnan di di- 
aranson anochi. RTL Nieuws 
a reporta cu miembronan di 
D66 y ChristenUnie tabata 
sorprendi y frustra pa e acti- 
tud di Rutte. Den e reunion- 
nan, e prome minister tabata 
“irasonabel,” cu un miembro 
di D66 comentando cu “ta 
parce cu e no kier a tende 
mas. Su acercamento pa e 
Gabinete ta slordig.” 
“Ta parce cu Rutte ta riba 
un curso pa colision,” segun 
un fuente a conta CDA. “Mi 
nunca a mir’e asina. Ta parce 
cu e pushando den direccion 
di un crisis.” 
Sinembargo, e perspectiva 
aki a ser rechasa dentro di 
VVD. Nan a argumenta cu 
“Rutte no ta buscando con- 
flicto. Simplemente mester 
tuma un decision awo.” For 
di e perspectiva di e partido, 
Rutte kier yega na un conclu- 
sion despues di shete luna di 
discusion. 
Fuentenan a revela na NOS 
cu Rutte mes a bin cu e pro- 
puesta nobo un par dia pasa, 
completamente 
consciente 
cu e no lo ta agradabel pa 
ambos ChristenUnie y D66. 
Algun tambe a sugeri cu e 
posicion fuerte di e lider di 
VVD por ta un strategia di 
negociacion. 
Rutte a expresa su inten- 
cion durante e discusionnan 
diaranson anochi pa trece 
propuestanan di migracion 
na un voto verbal diabierna 
durante e reunion semanal 
di e Conseho di Ministernan. 
Pa un voto asina tuma luga 
den e Conseho di Minister- 
nan no ta comun, como cu 
partidonan gobernante tipi- 
camente ta purba yega na 
un compromiso cu ta satis- 
face tur hende envolvi. Si un 
propuesta bay pa voto, esaki 
usualmente ta nifica un crack 
den e confiansa pa continua 
traha hunto. 
Varios miedo di comunica- 
cion a cita fuentenan expre- 
sando un bista scur riba e 
potencial di e cuatro partido 
pa bay den acuerdo. Segun 
fuentenan, e unico chens pa 
exito ta si Rutte retira su de- 
manda estricto. “Asina mes, 
e relacion a haya daño caba,” 
segun un fuente di Den Haag 
a revela na De Telegraaf. 
Tur cuatro lider di e parti- 
donan a declara despues di e 
reunion di diaranson anochi 
cu ainda tin e posibilidad pa 
yega na un acuerdo riba regla- 
nan mas estricto pa diahuebs 
anochi pa asina preveni un 


pleito den reunion di e Con- 
seho di Ministernan awe. Un 
ronde nobo di consulta tabata 
plania pa ayera anochi, 9or. 


E crisis di asilo tabata un 
topico controversial durante 
e formacion di e Gabinete. E 
partidonan gobernante, esta 


VVD, D66, CDA y Chris- 
tenUnie, tin principionan y 
perspectivanan 
divergente 
riba e asunto aki. 

(Infobae) – 39.7% di e de- 
tenidonan, tanto hende 
homber 
como 
hende 
muhe na Ecuador, ta sin- 
ti nan mes insigur den 
centronan penitenciario. 
Aproximadamente un cu- 
arta parti di e poblacion 
carcelario ta bisa di sinti 
insigur incluso den nan 
cel. 


Esaki ta algun dato publica pa 
Instituto Nacional di Estadis- 
tica y Censo tocante e ultimo 
censo den e 36 prison di e 
pais. 


Na Ecuador e poblacion car- 
celario ta di mas di 31.300 
persona. 94% di e reclusonan 
na e pais ta hende homber y 
6% ta hende muhe. No ob- 
stante, mas di 70% di hende 
muhe cu ta den prison ta 
cumpli sentencia pa deli- 
tonan relaciona cu trafico di 
droga. 83% di e detenidonan 
na nivel nacional ta senten- 
cia caba. E mayoria (56%) a 
cumpli dos aña di nan con- 
dena. 


E cifranan oficial ta indica cu 
rond di 43% di e poblacion 
carcelario ta hende entre 30 
y 44 aña. E otro categoria di 


edad ta entre 18 y 29 aña y 
ta representa otro 40%. 17% 
restante ta di personanan di 
mas di 45 aña, ademas, 54% 
di detenidonan tin un nivel 
di instruccion igual of infe- 
rior na educacion basico, loke 
ta nifica cu nan a bay scol so. 


Tocante seguridad y condi- 
cionnan di bida, cuatro di 
cada dies persona priva di 
libertad no ta sinti nan mes 
sigur den prison. Rond di 
25% no ta sinti sigur den nan 
cel y seis di cada dies ta con- 
sidera cu e porcion di cum- 
inda cu nan ta haya pa dia no 


ta suficiente. 


For di 2021, Ecuador a biba 
mas di un dozijn di masacre 
carcelario cu a laga por lo me- 
nos 419 preso asesina. Algun 
di e masacrenan tabata mas 
brutal cu otro, na unda 28 di 
september di 2021 a registra 
e suceso cu mas asesinato. 
Den un prison so tabatin 125 
morto, tambe den un otro 
evento di violencia carcelario 
cu a tuma luga entre 11 y 12 
di november di 2021. 


Den e registronan di video y 
potretnan di esaki, miles di 


persona, incluyendo famia 
di e detenidonan, por a mira 
con a mata, mutila of kima 67 
preso. Ambos suceso a tuma 
luga na Penitenciaria di Lito- 
ral, e prison di mas violento 
na Ecuador. 


Ultimo rapport di Comite 
Permanente pa Defensa di 
Derechonan Humano di Ec- 
uador (CDH) cu ta hiba un 
registro detaya di e situacion 
carcelario for di 1986, a se- 
ñala cu entre 2018 y 2022, 
591 cadaver a ser haya den e 
prisonnan di e pais. Di e to- 
tal ey, 76% tabata personanan 


asesina den masacre den pris- 
onnan. 


Unicamente 
entre 
2020 
y 2022 tin 458 morto, 39 
mas cu den registro oficial. 
E masacrenan di e ultimo 
añanan a sucede na prison- 
nan di Guayas, Santo Do- 
mingo de los Tsáchilas, Co- 
topaxi, Azuay y Esmeraldas y 
edad promedio di esnan ase- 
sina tabata di 29 aña segun e 
rapport. 


Den rapport tambe ta splica 
cu den prisonnan di Ecua- 
dor “e lidernan di e gruponan 
criminal aki ta cobra prijs- 
nan ilegitimo y abusivo na 
otro detenidonan pa nan cel 
y cama, asina como tambe pa 
nan haya acceso na servicio- 
nan.” 


E lidernan criminal aki ta 
esun cu tin e control di 
‘economato’ 
e 
tiendanan 
chikito cu tin den prision cu 
supuestamente ta den man 
di Estado. Presonan y nan 
famia ta bira victima di extor- 
sion pa nan haya cuminda, 
uso di telefon -aunke su uso 
ta prohibi den prison- e posi- 
bilidad di drumi riba un cor- 
chon, entre otro. 


(NTN24) – Polis di estado 
di Oaxaca, Mexico a in- 
forma cu por lo menos 29 
persona a perde nan bida 
ora e autobus den cual 
nan tabata biaha a cay for 
di un luga halto. 


Segun un vocero anonimo di 
Polis a informa, “e cifra pre- 
liminar tabata di 25 morto y 
17 herido grave,” autoridad- 
nan a actualisa despues di 12 
ora di labor di rescate y e vic- 
timanan mortal a bira 29 . 


Di otro banda, e rapport pre- 
liminar a indica cu e bus a 
sali for di Ciudad de Mexico, 
capital di e pais, caminda e 
localidad di Santiago de Yo- 
sondua. 
No obstante, e siniestro a 
registra na Magdalena Pe- 
ñasco, un pueblo ubica na un 
area di seronan halto cu tin 
comunidadnan leu. 


A traves di su cuenta riba 
Twitter, gobernador di estado 
di Oaxaca, Salomon Jara a 
lamenta e hechonan y a of- 
rece condolencia na famianan 
di e victimanan. 
“Nos ta lamenta profunda- 
mente e accidente cu a sucede 
na Magdalena Peñasco, nos ta 


manda un brasa y nos sentido 
condolencia na famianan di e 
personanan fayecido, na ken 
nos lo brinda tur apoyo pa 
atende e teribel perdida aki,” 
e funcionario a menciona. 


Di otro banda, Jara a indica 
cu “personal di Gobierno ta- 


bata trahando den accion di 
rescate y ta brinda apoyo na 
personanan herido.” 


Algun potret tanto di Polis y 
di usuarionan di rednan so- 
cial a mustra con e mita di 
e bus tabata completamente 
destrui, mientras e rescatis- 


tanan tabata busca entre e 
resto di material mas victima 
o mas sobreviviente.” 
Entre e personanan fayecido 
tabata 15 hende muhe, dos 
di nan a muri mientras nan 
tabata ricibiendo atencion na 
hospital, ademas 13 homber 
y un mucha, segun e fiscal di 


Oaxaca, Bernardo Rodriguez 
Alamilla. 


E bus perteneciente na un 
compania di transporte lo- 
cal, a accidenta den oranan 
di mainta despues cu diamars 
anochi a cuminsa su biahe for 
di Ciudad de Mexico. 


Ecuador: Cuatro di cada dies preso tas sinti insigur den prisonnan 


Mexico: Por lo menos 29 persona a perde nan bida den un accidente di trafico 

Cuba: Gobierno Cubano ta reconoce deficiencia den atencion na poblacion 


(CiberCuba) 
– 
Prome 
Minister Cubano, Manuel 
Marrero Cruz a cualifica 
e actividad di atencion 
na poblacion manera un 
asunto di vital importan- 
cia, sinembargo, e resul- 


tadonan di 2022 ta revela 
deficiencianan serio den 
e respuesta y solucion di e 
problemanan presenta pa 
e ciudadanonan. 
Durante un reunion cu fun- 
cionarionan di e Departamen- 
to de Atencion a la Poblacion 
del Palacio de la Revolucion, 
a bira conoci cu a atende un 
total di 684.976 caso ricibi pa 
diferente via, segun reportahe 


di corant oficialista Granma. 
Entre e reclamonan principal 
tin vivienda, tereno, atencion 
medico, tardansa den e ac- 
tuacion contra ilegalidadnan y 
falta di awa. 


Ademas, a presenta keho to- 
cante blackout, dificultadnan 
pa cumpra articulonan di 
prome necesidad na tiendan- 
an di cadena Caribe y Cimex 


y e descontento pa e cantidad 
di e pensionnan y e prijsnan 
halto di productonan basico y 
servicio. 
Hefe di Departamento de 
Atencion a la Poblacion del 
Palacio de la Revolucion, Ma- 
ria del Carmen Cedeño Ro- 
driguez a destaca algun factor 
cu ta afecta e desaroyo di e la- 
bor aki. 
El a responsabilisa e personal 


encarga di duna respuesta na 
e reclamonan di e poblacion y 
a cualifica nan manera insen- 
sible, cu falta di humanismo y 
profesionalidad. 


El a reconoce tambe cu ta 
duna respuestanan laat y insu- 
ficiente na e reclamonan y cu 
tin deficiencia den e atencion 
na e segmentonan di e pobla- 
cion mas vulnerable. 


Venezuela: 
Inflacion 
mensual ta 
alcansa cifranan 
alarmante 


(LaPatilla) – Inflacion na 
Venezuela ta sigui den 
aumento, alcansando un 
cifra preocupante di 8.5% 
den luna juni di 2023, den 
comparacion cu e cifra di 
7.6% registra den luna di 
mei. 


E cifranan aki ta un indicativo 
cla cu e proceso di inflacion 
ta persisti a pesar di e inten- 
tonan pa stabilisa e tipo di 
cambio, segun un rapport di 
Observatorio Venezolano di 
Finansas (OVF). 
Den terminonan anual, e cifra 
di inflacion ta situa na 429%, 
loke ta laga den evidencia e 
magnitud di e problema eco- 
nomico cu e pais ta enfrenta. 
Ademas, inflacion acumula ta 
ubica na un 100.8%, loke ta 
nifica cu e prijsnan a aumenta 
mas cu dobel den e transcur- 
so di un aña. 
E rapport ta señala cu prijs 
di sector di servicio a experi- 
menta un aumento di 19.5% 
den luna di juni. 
E aumento aki tabata impulsa 
pa e costonan mas grandi di 
electricidad, servicio di tele- 
fon y colecta di sushi. 
Di su banda, e sector di trans- 
porte a registra un aumento 
di 9.1%, educacion un 8.0% y 
alimento un 7%. 
Relaciona cu e tipo di cambio, 
e bolivar a experimenta un 
aumento di 6.5%, compara cu 
e dollar durante luna di juni. 
Asina mes, e base monetario a 
aumenta un 12.4%. 
E data aki ta sugeri cu e ex- 
pansion monetario cu ta ser 
realisa pa Banco Central di 
Venezuela (BCV) ta gener- 
ando presion ariba e tipo di 
cambio y, consecuentemente 
ariba e prijsnan. 
Mirando e situacion aki, e 
agentenan economico ta bus- 
cando pa deshaci di e moneda 
nacional debi na e efectonan 
di inflacion den pasado y e 
expectativanan di un devalu- 
acion di e bolivar den futuro. 
E falta di confiansa den e sta- 
bilidad economico di e pais a 
hiba na un demanda creciente 
di moneda stranhero, loke na 
su turno ta contribui na e de- 
valuacion di e moneda local. 


E miho graduado di 7 mate- 
ria ta Frederick Lobbrecht y 
e miho graduado di 6 materia 
ta Kiandra Gomes. Durante 
e anochi special aki a des- 
pedi di Sr. Clyde Roga cu ta 
bandona enseñansa despues 
di a traha 27 aña na Juliana 
School como docente di e 
materia Natuurkunde. Min- 
ister Endy Croes a gradici Sr. 
Roga y den nomber di Gobi- 
erno di Aruba a entreg’ e un 
roconocemento di aprecio pa 
e dedicacion y profesionalis- 
mo durante 27 aña den ense- 
ñansa di Aruba. 


Minister Endy Croes ta fe- 
licita cabesante Sra. Paula 


Croes, docente- y mayornan 
pa sostene e alumno durante 
e trayecto aki. Finalmente, 
den nomber di Gobierno di 


Aruba e mandatario di ense- 
ñansa ta felicita tur graduado 
y ta desea nan hopi exito den 
futuro! 

Diasabra anochi, Minis- 
ter Endy Croes a atende 
e fiesta di graduacion di 
Juliana School. Durante 
e ceremonia Minister di 
Enseñansa Endy Croes a 
duna un discurso felici- 
tando e graduadonan. E 


aña aki Juliana School tin 
un motibo extra pa cele- 
bra ya cu e scol tin e miho 
porcentahe di graduado 
di MAVO na Aruba. Juli- 
ana School tin un total di 
97% graduado. 


Dos evento organisa pa DAS (Departa- 
mento di Asuntonan Social) hunto cu 
Centro pa Hoben y Famia y Comman- 
dant Generaal Abraham de Veerschool 
cu a bira uno exitoso. 


Dialuna 26 y diamars 27 di juni 2023 
A tene pa Ciclo Basico y Ciclo Avansa 1 un 
Carrousel reparti den dos dia. Esaki a wordo 
brinda pa FADA (Fundacion Anti Droga Aru- 
ba), Telefon pa Hubentud, Stichting Wit Gele 
Kruis, DBZ (Dienst Besmettelijke Ziekten), 
Fundacion Respeta Mi, Centro Pa Hoben y 
Famia, Stichting Hunto y JZP (Polis). 


Durante e presentacionan, e alumnonan a 
haña informacion balioso pa nan bida. In- 
formacion pa nan realisa cu cada decision cu 
wordo tuma tin su consecuencia a corto plazo 
pero tambe por ta consecuencianan pisa a lar- 
go plazo, y kisas pa e resto di nan bida. 


Diaranson 28 di juni 2023 
E alumno nan a haña presentacion nan mo- 
tivacional brinda pa “Influencers” riba dife- 
rente terreno, manera deporte, música y arte. 
E presentadornan tabata: Susjaira Kerpens, 
Aleida Hector, Denzil Tromp, Deaxo Croes, 
Armando Goedgedrag, Annette Patterson, 
Brainer Lampe, Damian Pinas, Casiene 
Tromp, Disjonrick Jacobs, Gerald Moreta, 
Keanu Maduro, Magaly Curiel, Gerrick Bon- 
tekoe y Genard Karixon Mohamed. 
15 “influencers” cu a comparti cu nos alumno 
nan, nan experiencia di bida y nan profesión. 


Pa finalisa, a haña un tremendo presentacion 
di ‘Drumband Scouting Ora Ubao’. Hoben 
nan masha talentoso cu a duna un presenta- 
cion di kita sombre y asina anima alumno nan 
y docentenan cu nan música, poniendo di e 
forma aki ambiente den Abraham de Veer- 
school. 


Commandant Generaal Abraham de Veer- 
school ta gradici primeramente DAS y Cen- 
tro pa Hoben y Famia, den persona di Natalie 
Vorst, Charlotte Piña, Rashell Gibbs, Jennifer 
Margaretha y Hannah Harsveld, pa a organisa 
tur e dos evento nan aki. 


Tambe nos kier gradici tur e instancianan y 
presentadornan, pa nan tempo duna na nos 
scol y pa e informacion importante y balioso 
cu a wordo duna na nos alumnonan. Esaki 
a hasi e dianan aki uno sumamente exitoso. 
Pa finalisa nos ta desea tur alumno un dushi 
vakantie y ta warda nan back pa aña escolar 
2023-2024 cu hopi motivacion. 


A felicita e graduadonan di Juliana school 


“It’s easier to build strong children than to repair broken men” 
Frederick Douglass 
Dos evento na Commandant Generaal 
Abraham de Veerschool 

Aruba a conmemora 160 aña cu sclavitud a ser aboli den Reino Hulandes 


Diasabra ultimo dia 1 di 
juli 2023 den henter Re- 
ino Hulandes y Surinam 
a conmemora 160 aña 
cu sclavitud a ser aboli 
den Reino Hulandes. Na 
Aruba riba e plenchi di- 
lanti Museo Arqueologico 
Nacional Aruba na unda 
cas di Dun Dun Ecury ta 
situa, Gobierno di Aruba 
pa prome biaha a con- 
memora y brinda respet 
na nos antepasadonan cu 
a pasa den sclavitud. 


Aruba tin su historia unico pa 
locual ta sclavitud y Aruba a 
sa di demostra di ta un pueblo 
cu desde comienso tabata uno 
resiliente, un pueblo cu no a 
laga atrosidadnan di locual ta 
humanidad pare di por desa- 
roya su mes den locual ta e 
hende cu awe cada un di nos 
ta. Dundun ta un ehempel di 
esaki, como un decendiente 
di esclavo ela sa di bira un 
di e comerciantenan di mas 
prominente di Aruba. 
E ceremonia a conta cu 
presencia di Su Excelencia 
Gobernador di Aruba Sr. Al- 
fonso Boekhoudt, Vice Presi- 
dente di Parlamento Sr. Ray- 
mond Kamperveen, Minister 


President Sra. Evelyn Wever- 
Croes, Minister di Finansa y 
Cultura Sra. Xiomara Mad- 
uro, Minister di Husticia y 
Asuntonan Social Sr. Rocco 
Tjon, Secretario di Estado 
Seguridad y Husticia Sr. Eric 
van der Burg, hefenen di de- 
partamento, demas invitado 
y pueblo. E mainta a inicia 
cu un minuut di silencio pa 
reflexiona riba e Historia di 
Sclavitud den Reino Hulan- 
des, cual pais Aruba tambe a 
forma parti. 


Comision 
Conscientisa- 
cion Sclavitud Åruba forma 
pa Minister Maduro a pre- 
para un bunita programa pa 
e mainta aki cu a sigui cu 
presentacion di un poesia 
presenta pa Marilis Becker. 
Despues a pasa pa e transmis- 
ion en bibo for di Hulanda 
na Oosterpark Amsterdam 
e discurso di Su Mahestad 
Rey Willem-Alexander cu 
no solamente a pidi despensa 
pero a pidi pordon pa su an- 
tepasadonan cu no a lucha 
contra e sistema di sclavitud. 
Prome Minister di Aruba a 
hiba palabra y den su dis- 
curso a gradici historiadonan 
pa trece claridad den historia 


di sclavitud na Aruba, tambe 
Prome Minister a reafirma pa 
e crimen horible aki nunca 
mas ripiti. Aruba a demostra 
di por confronta desafio, so- 
brepasa tempo duro y surpasa 
obstaculo y recupera. 


E programa a continua cu 
presentacion musical di e ar- 
tista Mo Mohamed y famia, 
sigui pa discurso di un de- 
scendiente di esclavo Sr. Ed- 
ric Croes, e artista Beach a 
presenta un obra teatral, Sr. 
Jose Miguel Donata otro de- 
scendiente di esclavo tambe 
a hiba un discurso. E grupo 
di baile Dabaruida a duna 
un presentacion y despues 
e hoben cantante Susjaira 
Kerpens a deleita cada un 
presente cu un bunita can- 
cion y a wordo acompaña 


pa Denzil Tromp. E publico 
presente y esnan cu a sigui e 
transmision tambe por a mira 
un montage di video di Ar- 
chivonan di ANA pa locual 
ta e periodo di sclavitud na 
Aruba a wordo treci riba pan- 
taya. Un di e momentonan 
interesante y emocionante 
tabata na momento cu Secre- 
tario di Estado di Husticia y 
Seguridad Sr. van der Burg a 
haci traspaso di archivonan di 
sclavitud di nos Pais Aruba na 
Minister di Cultura Xiomara 
Maduro y despues e manda- 
tario a entrega esaki na Edric 
Croes di ANA, kendenan lo 
traha riba esakinan pa e por 
bira informacion publico. A 
sigui cu presentacion di nos 
artista Edjean Semeleer y 
por ultimo nos gran cantante 
Ghislaine Grant cu a cera e 


mainta cu un tremendo in- 
terpretacion. 


Minister Maduro ta enfatisa 
cu como Pais nos para keto 
na e aniversario aki di abo- 
licion di sclavitud pa nos no 
solamente haya sa mas di nos 
historia, pero pa nos por pur- 
ba compronde nos presente 
y pa nos fiha un futuro den 
cual nos por evita di haci e 
eror manera cu a wordo haci 
contra humanidad. Historia 
a mustra con nos a sa di de- 
saroya nos mes y mira e po- 
tencial cu nos tabata tin, cu 
nos tin y cu Dios mediante 
lo keda mantene como un 
pueblo cu a sa di desaroya su 
mes cu e resilencia cu ta haci 
nos unico. 


Minister di Finansa y Cul- 
tura ta gradici e comision 
organisador y tur esnan cu a 
contribui pa por a haci e acto 
di conmemoracion aki po- 
sibel. Danki na tur esnan cu 
presenta riba escenario y tur 
esnan cu a asisti e mainta aki. 
Danki tambe na Telearuba 
pa transmiti e Acto di Con- 
memoracion di 160 aña di 
Abolicion di Sclavitud den 
Reino Hulandes. 

Skirbi pa Gregorio Wolff 
E guera na Ucraina ta keda e noticia mas importante den prensa mundial 
Ultimo sucesonan di Guera Rusia vs Ucraina/NATO 


Tres evenemento a coy 
hopi atencion e ultimo lu- 
nanan. Prome ta e captura 
di Artiomovsk=Bakhmut 
dia 22 mei. Ambos banda, 
e militarnan cu a hiba un 
lucha fuerte, pero alfin e 
ehercito di Rusia a gara e 
ciudad cu nomber Rusiano 
Artiomovsk. Pa Ucraina 
e ciudad yama Bakhmut. 
Sigur e factor decisivo pa 


Rusia gara e ciudad, ta e 
Grupo Wagner. Tabata un 
lucha largo y sangriente, 
hasta a nace e nomber di 
“Meat-Grinder” dor di e 
tantisimo soldanan morto 
di Ucraina dor di artiyeria 
Rusiano, pero alfin e ciu- 
dad ta carga e bandera di 
Rusia. 


E bentaha numerico di mili- 


tarnan Ucraino a hinca e mil- 
itarnan Rusiano den un posi- 
cion defensivo y cu ayudo 
mashar pisa mes di artiyeria a 
logra di elimina mashar hopi 
militar Ucraino. Ta papia di 
banda di 75 mil solda. 


Di dos evemento grandi ta 
e contra-ofensivo militar di 
Ucraina pa recupera teritori- 
onan for di Rusia. E otro cu 
a impacta prensa mundial ta 
e rebelion di Pitrozhin, hefe 
di e Grupo Wagner cual ta un 
compania militar priva cu ta- 
bata bringa hunto cu e eher- 
cito Rusiano. 


Un evenemento cu ta cap- 
tando hopi atencion awe y e 
dianan nos dilanti, ta e con- 
ferencia grandi di Nato na 
Vilnis Lithuania e dianan 11 
y 12 juli 2023. Hopi specula- 
cionnan tin ariba e decisión- 


nan cu lo ser tuma dor di e 
hefenan di estado di Nato. 
Contra-ofensivo militar di 
Ucraina, a cuminsa 4 juni 
2023. E mashar hopi mes 
spera contra-ofensiva militar 
di Ucraina por fin a cuminsa 
dia 4 juni 2023. For di inicio 
di maart esaki a wordu anun- 
cia, despues a bira april y mas 
despues mei. 


E ofensiva aki a keda pega 
den e defensa fuerte di Ru- 
sia y por bisa cu Ucraina no a 
logra captura nada di teritorio 
for di ehercito Rusiano.Hasta 
oficialnan Ucraino ta bisa cu 
e ofensivo a fracasa. Mesun 
noticia ta sali for di fuen- 
tenan di paisnan di Nato, 
na occidente, cual paisnan 
a financia e ofensiva aki cu 
armanan moderno y train- 
ingnan di dozijnnan di mil 
solda Ucraino na paisanan di 
Europa-Occidente, miembro 
di Nato. 
Hecho ta cu e tropanan di 
Ucraina den e ofensiva aki a 
dal den e muraya defensivo 
di Rusia, yama e Surovikin 
Line. General Surovikin a 
ser apunta pa traha e liñanan 
di defensa di Rusia. E tin bas- 
ta experiencia for di e guera 
na Syria. 
Prome cu e ofensiva a cum- 
insa prensa, den e paisnan 
di Nato a haci burla di e liña 
defensivo aki y a ser cuali- 
fica como, insano pa uza, sin 
sentido, pero carisimo pa e 
wordo construi. E Surovikin 
Line ta consisti di 3 liña di 
defensa. 
E prome linea ta consisti di 
obstaculonan (djentenan di 
dragon) contra tankinan di 
guera, di varios metro hal- 
to, uzo di minanan pa wanta 
e tankinan di guera y nan ta 
movibel y ta ser poni via un 
sistema di remote-control 
for di un distancia di 5 pa 15 


km. Ademas tin fortifica- 
cionnan y trincheranan zig- 
zag pa militarnan cu artiyeria 
y infanteria por cubri e cam- 
ponan mina y haci accionnan 
sorpresivo. Tambe e aviacion 
Rusiano cu su bomnan for 
di basta distancia, a elimina 
hopi tankinan di guera. Pa 
no papia di e helicopternan 
KA-52, yama e helicopternan 
cayman, cu nan armanan so- 
festica a elimina hopi tanki 
guera. 


E di dos liña di sorpresa pa e 
tropanan Ucraina ta e uzo di 
guera electronico intensivo, 
cualnan ta capas di benta abao 
e comunicación Ucraino, in- 
clusivo informacionnan di 
dronenan. E di tres reto cual 
no a ser uza mes ta e hecho 
cu Rusia tabatin mashar hopi 
militarnan cu nan tankinan 
di guera, ta wardando e mili- 
tarnan Ucraino, si nan a logra 
pasa e dos liñanan. Ta ser bisa 
dor di expertonan di Nato cu 
ni e prome liña e trupanan 
Ucraino a pasa. 
E liñanan di defensa a ser 
traha pa e militarnan de- 
fende, esta para defende pero 
na mesun momento nan por 
pasa over pa bay den atake 
ora nan mester haci esaki. E 
liñanan a traha cu e parti de- 
fensivo por cambia bay den 
atake ofensivo. E soldanan 
Rusiano a wordu bon entre- 
na pa haci un bon uzo di di e 
liñanan defensivo. 
E Surovikin Defensive Line 
a causa hopi destuccion di 
tankinan di guera di Ucraina/ 
Nato y na e tropanan di 
Ucraina. Tur dia ta hopi ve- 
hiculonan 
militar 
ta 
ser 
destrui y tambe hopi perdida 
di sernan humano. 


Ta ser bisa cu pa cada militar 
Rusiano cu muri/herida, pa 
Ucraina esaki ta 10 militar. 


Opinion ta un seccion di Bon Dia Aruba specialmente pa brinda 
oportunidad na lectornan individual pa expone nan opinion. Contenido 
publica di ningun manera ta refleha opinion di Bon Dia Aruba y ta 
pa responsabilidad exclusivo di e organisacion/individuo cu ta ofrece 
esaki pa publicacion. Bon Dia Aruba ta reserva e derecho di no publica 
texto ofreci, si esaki segun e medio no ta cuadra cu e normanan di 
decencia cu nos ta mantene, pa evita contenido cu ta innecesariamente 
ofensivo. Esaki suheto na evaluacion exclusivo di Bon Dia Aruba. 

Accidente hit and run na Palm Beach a termina cu persecucion di 
chauffeur te na Shaba 


Diamars anochi a drenta 
informe di un acciden- 
te hit and run na Palm 
Beach, mesora a dirigi pa- 
truya na e sitio. 


Na caminda pa e sitio a haya 
informacion cu e auto aki lo 
ta bayendo direccion Shaba. 
Polis a logra intercepta esaki 


y di biaha a para y atende cu e 
chauffeur. 


Polis a tuma dato di e acci- 
dente aki unda e chauffeur di 
e Nissan Platina cora lo a sali 
dilanti un Toyota Yaris blanco 
y dal esaki y sigui core bay 
bandona e sitio. 


Intencionalmente homber a manda auto 
cune aden den lama panort di Arashi 


Diamars mainta a drenta 
informe di cu tin un auto 
a drenta lama panort di 
Arashi, mesora a dirigi un 
patruya na e sitio. 


Un rato despues a drenta in- 
forme di cu tin hende den e 
auto, na e momentonan ey 
a dirigi e patruya cu mas ur- 
gencia y a dirigi ambulance, 
cuerpo di rescate di bomb- 
ero, slachtofferhulp y BRA 
(rampenbestrijding) na e si- 
tio. 


Na yegada di e patruya ya a 
logra saca e chauffeur, cu 
no tabata papia ni bisa nada, 


unicamente a menciona su 
nomber. Na yegada di e am- 
bulance nan a bay atende e 
homber, pero e no tabata de- 
sea esey. 
Slachtofferhulp a purba papia 
cune, pero e homber no taba- 


ta bisa nada. Polis a pidi e ve- 
hiculo di transporte pa asina 
hib’e hospital. Bombero cu 
BRA a keda na e sitio pa wak 
pa saca e vehiculo for di lama 
cu un hijskraan. 


Curso Polis di Bario a inicia 


E siman aki a cuminsa 
cu un curso dedica y spe- 
cialisa pa polis di bario di 
Cuerpo Policial Aruba. 
Tabata despues di basta 
tempo a organisa un curso 
di e forma aki pa asina por 
sigui inverti den e person- 
alnan di KPA. 


E curso aki ta wordo duna 
pa docentenan di Hulanda 
cu ta den e funcion di Poli- 
tie wijkagent. Cu e yudansa 
di polis di Hulanda, polis di 
bario lo ta hopi mas organisa 
y capacita pa locual ta e fun- 
cion aki. 
Pa altocomisario di Polis, drs. 


Ramon Arnhem e ta orguyo- 
so di por participa cu Polis di 
Bario ta haya e oportunidad 
di por haya un curso pa asina 
nan por ta miho specialisa. 
“Tin dos strategia pa KPA cu 
ta: Intellegence Based Polic- 
ing y Community Policing. E 
strategia aki nifica cu nos kier 
ta mas cerca di comunidad y 
tin e contacto cu nos comu- 
nidad pero locual ta impor- 
tante ta pa brinda nos comu- 
nidad e miho servicio di se- 
guridad”. Tabata palabranan 
di altocomisario di Polis Arn- 
hem cu ta satisfecho cu KPA 
ta desaroyo positivo. 
E ta importante pa cada co- 


lega haya e oportunidad di 
desaroyo, train y sigui hisa 
nan conocemento den e area 
di Husticia. KPA ta den de- 
saroyo y cambio pero locual 
ta importante pa sigui inverti 
den e personal di KPA cu ta 
importante pa e altocomisa- 
rio pa e siguiente etapa di 
Cuerpo Policial Aruba 


Conocido estafador a keda deteni 


Diaranson den oranan di 
anochi, patruya di Noord 
a detene e conocido esta- 
fador di inicial F. W. riba e 
parkeerplaats di The Vil- 
lage Mall situa na Palm 
Beach. 


Ta asina cu e estafador di fam 
W. tin un orden di aresto con- 
tra su persona. El a estafa can- 
tidad di comerciante na Aru- 
ba, door di a haci donacion pa 
supuesto artistanan. 
Cuerpo policial di Aruba kier 


evita pa comerciantenan cay 
den dicho trampa di hende- 
nan asina, y pa semper sea 
alerta, of si tin informacion 


y kier keda anonimo, por usa 
tiplijn di polis 11141. 

Esfuersonan pa introduci captura di carbon den aviacion 


E industria di aerolinea 
ta 
experimentando 
cu 
cambionan structural im- 
portante pa construi un 
futuro cu menos impac- 
to ambiental. Awendia, 
hopi aerolinea renombra 
manera KLM, American 
Airlines, British Airways 
y Singapore Airline ta of- 
rece nan pasaheronan e 
posibilidad pa compen- 
sa boluntariamente nan 
“carbon footprint” duran- 
te nan vuelo. 


Dia pa dia consumidornan 
ta vocifera nan preocupa- 
cionnan mas y mas relatando 
e impacto riba medio ambi- 
ente ora di biaha. Cu esaki 
aerolineanan mester a cum- 
insa adapta y implementa 
programanan di compensa- 
cion di carbon cu nan ta pro- 


duci. Na Aruba, nos tambe ta 
trahando duro pa introduci e 
oportunidad pa companianan 
compensa nan “carbon foot- 
print” pa medio di un pro- 
grama di ‘Captura di Carbon’, 
cual lo presenta beneficionan 
economico pa nos pais. 


Pa logra esaki nos mester cui- 
da y proteha nos ecosistema 
entre otro mondi di mangel, 
esta mangroven, pasobra no 
solamente nan ta evita ero- 
sion na nos costa, pero tambe 
ta absorba nutricion y mas 
ainda nan ta capta cantidad 
masivo di emision di CO2 y 
otro gasnan di tera y secuestra 
carbon for di e aire. 
Ademas di e beneficio di mata 


di mangelnan, yerba di lama 
(seagrass) ta traha man den 
man cu e mangelnan miran- 
do cu nan tambe tin un papel 
vital den preveni erosion na 
nos costanan y captura CO2. 
Yerba di lama ta complimenta 
e esfuersonan di e mangelnan 
pa crea un ecosistema resili- 
ente y sostenibel. Nan dos ta 
forma un aliansa poderso pa 
proteha nos costa y preserva 
bioversidad pa mitiga e im- 
pacto di cambio climatico. 


Na Aruba nos ta comprometi 
pa innova ora conecta mundo 
cu nos isla y awo mas cu nun- 
ca ta importante pa nos desa- 
roya den manera sostenibel. 


TikTok y 5 “content creators” ta puntra hues federal pa blokia 
prohibicion di e app na Montana 


(AP)—TikTok Inc. y un 
grupo di cinco artista riba 
e app (“content creators”) 
cu ta lantando caso contra 
e estado di Montana pa via 
di un ley cu ta prohibi e 
uzo di e app ta puntrando 
un hues federal pa blokia 
e implementacion di e ley 
mientras cu e caso ta den 
proceso ainda y prome cu 
esaki tuma efecto den jan- 
uari otro aña. 


E peticion separa pa e inter- 
dictonan preliminar a ser 
entrega diaranson den corte 
federal na Missoula. E ca- 
sonan cu ta desafiando e ley 
a ser entrega na mei y desde 
esey ta consolida pa e Hues di 
districto, Donald Molloy. 


Abogado di Estado pa Mon- 
tana, Austin Knudsen, a crea 
e legislacion pa preocupa- 
cionnan—comparti pa e FBI 
y Secretaria di Estado, Anto- 
ny Blinken—cu e app, ken ta 
di un compania Chines yama 
ByteDance, por ser uza pa 
permiti gobierno Chines pa 
tin acceso na informacion di 


ciudadanonan Mericano of 
pa pusha informacion pro- 
Beijing incorecto cu por in- 
fluencia e publica. TikTok a 
bisa esaki no a pasa nunca. 


E mocionnan pa interdic- 
tonan ta haci e mesun argu- 
mentonan manera e casonan 
contra e estado—cu e pro- 
hibicion ta un violacion di e 
constitucion pa derecho di 


duna bos na propio opinion y 
cu e estado no tin autoridad 
pa regula asuntonan den ex- 
terior. 


Abogadonan na ambos banda 
ta di acuerdo di un crono- 
gram cu ta mustra cu e estado 
mester responde na e mo- 
cionnan pa mey augustus y 
pa e demandantenan entrega 
nan contesta pa mey septem- 


ber, segun e historia di corte. 


E compania y e artistanan di e 
estado a argumenta cu un in- 
terdicto preliminar mester ta 
aproba pasobra e demandan- 
tenan tin hopi chens pa gana 
den nan caso contra e ley y si 
e prohibicion tuma luga, esa- 
ki lo causa daño ireparabel pa 
medio di kita nan habilidad 
pa expresa nan mes y comu- 
nica cu otro. 


TikTok 
tin 
personal 
pa 
modera contenido y proteha 
muchanan menor di edad, y 
no lo comparti informacion 
cu China, e compania a argu- 
menta. Pero criticonan a sub- 
raya China su ley nacional di 
inteligencia di 2017 cu ta or- 
dena compania pa coopera cu 
e gobierno di e pais pa trabao 
di inteligencia di estado. 


“Usuarionan di TikTok no ta 
uza e app—e app ta uza nan 
y ta converti nan den aparato 
pa spionahe pa e Partido Co- 
munista di China,” segun 
Emily Flower, un vocero pa e 
oficina di Abogado di Estado, 


a bisa den un declaracion cu 
tambe a tuma nota di repor- 
tahenan recien cu TikTok ta 
pagando pa e caso lanta pa e 
artistanan. “E apoyo di Tik- 
Tok ta paga—residentenan di 
Montana ta reconoce e me- 
nasa cu e app ta pa nan priva- 
cidad y seguridad nacional.” 
Mas cu mita di e estadonan 
na Merca, incluyendo Mon- 
tana, y e gobierno federal a 
prohibi TikTok for di apara- 
tonan di gobierno. 


Gobernador 
Republicano, 
Greg Gianforte, a firma e 
legislacion den ley na mei, 
bisando cu Montana tabata 
tumando “e accion mas de- 
cisivo di cualkier estado pa 
proteha e data di priva di 
residentenan y informacion 
personal sensitivo pa ta col- 
ecta pa e Partido Comunista 
di China.” 


Cuminsando 1 di juni, Gian- 
forte tambe a prohibi e uzo 
di cualkier app di media so- 
cial cu ta conecta cu oponen- 
tenan den exterior riba ekip- 
ahe di estado y pa negoshinan 
di estado. Entre e appnan cu 
el a pone riba, esaki ta inclui 
WeChat, di ken su compania 
mayor ta basa den China, y 
Telegram Messenger, cual a 
ser estableci na Rusia. 

Entrenamento Oficial pa Shanayah Howell 
na El Salvador 


Diahuebs a tuma lugar 
e entrenamento oficial 
di ciclismo BMX Rac- 
ing caminda cu Shanayah 
Howell a haya e oportuni- 
dad pa conoce e pista na 
Complejo Ecuestre San 


Andrés. 


E evento di BMX lo ta awe di- 
abierna caminda cu Shanayah 
lo bay competi contra dife- 
rente atletanan, entre nan e 
atleta Olimpico, Mariana Pa- 


jon. 


Sigui e desaroyonan di selec- 
cion di Aruba na El Salvador 
bishitando pagina di Face- 
book di Comite Olimpico 
Arubano. 


Real Madrid ta contrata 
centrocampista Turco, Arda 
Guler 


(AP) — Real Madrid a 
yega na un acuerdo pa 
tuma Arda Guler ayera, 
agregando otro hungador 
jong na su medio campo. 


E internacional Turco di 18 
aña di edad ta yega for di 
Fenerbahce cu un contract di 
seis aña. E ta bay keda oficial- 
mente introduci pa Madrid 
awe. 
Medionan Spaño a bisa cu e 
hoben talentoso ta yega cu 
un transferencia di 20 miyon 
euro, cu add-ons cu por al- 
cansa 30 miyon euro. 
Madrid 
recientemente 
a 
contrata centrocampista In- 


gles di 20 aña, Jude Belling- 
ham, y a renoba e contract 
di veteranonan Toni Kroos y 
Luka Modric. 


E club Spaño tambe tin Edu- 
ardo Camavinga, Federico 
Valverde, Aurelien Tchoua- 
meni, y Dani Ceballos den 
centro campo. Tambe a ex- 
tende contract di Ceballos 
recientemente. 


Wega grandi entre Sunnami 
contra Bou Palo! 


Diasabra awo 8 di juli, 
cuminsando pa 8’or di 
anochi, e famoso Domino 
Square Garden lo ta es- 
cenario di otro candeloso 
encuentro 
di 
domino. 
E dinamico y flamante 
ekipo di TSunnami, bou 
guia di e energetico Sun- 
ny, lo enfrenta e trabu- 
conan di Bou Palo Gang. 
Un encuentro cu pa basta 
tempo ta brou caba den 
petara. 


Fanaticonan di bon domino 
ya sa caba cu weganan di 
TSunnami ta weganan di 
high tension, ya cu Captain 
Sunny no ta juist un tersio cu 
ta gusta perde y leu leu den 
desesperacion por dicidi di 
tira ‘man overboord’ si esey 
ta scapa su barco. 


Di otro banda, e ekipo di Bou 
Palo no ta echt e ekipo pa bay 
‘mess around’ cu nan, ya cu 


nan ta conoci pa tin un men- 
talidad estilo ‘we don’t give 
a damn’! Ken cu bin, ken cu 
ta, ta haya sapato blanco any 
time cerca e gang di bou palo, 
ya cu nan no ta respeta esnan 
cu ta pensa cu nan ta ‘niet 
zomaar iemand’! 


E cos aki lo bira un encuen- 
tro interesante, un clash di 
dos style totalmente dife- 
rente. Manera semper, en- 
trada p’e bataya aki lo ta 
completamente liber y den 
halftime e pasapalonan sa- 
broso di ‘Chef Han’ lo skeiro 
rond completamente gratis. 
Dus shonnan amante di ‘first 
class’ domino, diasabra awor 
8 di juli cuminsando pa 8’or 
e gran y tan spera ‘clash’ entre 
Team TSunnami vs Bou Palo 
Gang aya n’e unico y mun- 
dialmente famoso Domino 
Square Garden na Calabas/ 
Kudawecha. Yega! 

Parlamentario Marco Berlis (MEP): 
Rapport di Caft riba performance di maneho financiero di Gobierno 2022 
ta uno di elogia 


CAFT ta e organo di con- 
trol financiero cu a wordo 
introduci na 2015, ora cu 
Gabinete Mike-Eman a 
surpasa tur record di defi- 
cit y mal maneho di e fi- 
nanzas di nos pais. Nos tur 
por corda con Mike Eman 
a haya un KB y cu tur su 
consecuencianan 
finan- 
ciero pa nos pais. CAFT 
keto bay ta supervisa y 
monitoria e parti finan- 
ciero di gobierno di Aruba 
a saca un rapport dia 28 di 
April 2023 riba e di cuater 
uitvoeringsrapportage di 
2022. Pasando riba e rap- 
port aki mi por a wak cu 
CAFT a cubri varios punto 
importante riba e maneho 
di gobierno riba cual el a 
duna su comentario. 


CAFT ta elogia gobierno su 
maneho financiero 
Pais Aruba ta cumpli amplia- 
mente dentro di e cuadro di 
e maximo di “financiering- 
stekort” cual a wordo dicidi 
pa Rijksministerraad (RMR) 
cu por a yega 131 miyon flo- 
rin. E debe di pais Aruba ta 


awor na 88% di nos GDP! E 
debe a baha cu 13% compara 
cu esun di 2021. Esaki a wor- 
do causa dor di e crecemento 
fuerte di nos BBP. 


CAFT ta raporta cu perso- 
neelskosten a keda na un niv- 
el apropia na 2022 
CAFT ta reporta cu pais Aru- 
ba su “personeelskosten” pa 
2022 tabata 426 miyon. Cu 
e suma aki Aruba ta cumpli 
cabalmente cu e personeels- 
lastennorm di 2022. CAFT 
ta reporta cu gobierno ta tu- 
mando pasonan pa maneha e 
personeelslasten structural- 
mente. 


CAFT ta raporta cu e post 
Goederen en Diensten a baha 
drasticamente 
CAFT ta bisa den su rapport 
cu; “er is een flinke onder- 
besteding ten opzichte van de 
BW.” Den otro palabra CAFT 
den su rapport ta bisa cu Go- 
ederen en Diensten a baha 
drasticamente na 2022 cu 
14%! CAFT ta informa den 
e mesun paragraf riba pagina 
5 di e rapport cu entre 2018- 


2022 tabata tin un bahada di 
8% promedio riba e post Go- 
ederen en Diensten! Esaki ta 
pa pueblo wak y compronde 
con AVP, oposicion y algun 
gremionan a bin ta grita cu 
gobierno ta insisti pa no baha 
gasto! 


CAFT ta raporta cu ATA a re- 
cupera riba nivelnan di 2019 
ATA a conoce un surplus 
fuerte den 2022 pa via di e re- 
cuperacion di nos pilar eco- 
nomico di Turismo. 


CAFT ta raporta cu lo por 
bin un aumento di e surplus 
di 1% 
Riba pagina 3 nos por wak 
con CAFT ta wak e progreso 
y resilencia di nos economia 
y e gobierno su disciplina y 
asina ta premira cu lo por tin 
mas placa ta drenta caha di 
gobierno riba e 1% di surplus. 


CAFT ta raporta cu gobierno 
por logra baha e debe te na 
70% pa 2027 
CAFT su analisis ta mus- 
tra cu gobierno lo por logra 
baha e debe di pais Aruba te 


cu 70% si e economia keda 
mesun resiliente y gobierno 
ta keda mantene su gastonan 
abao manera el a bin ta haci 
caba. 


Riba e ultimo pagina CAFT 
ta urgi gobierno pa finalisa 
e jaarrekening di 2019 bay 
ariba, pero alabes ta scucha 
gobierno su retonan pa por 
cumpli cu esakinan y mesora 
CAFT ta brinda gobierno e 
sosten y medionan tambe pa 
esaki por sucede. Gobierno 
su plan ta pa tin tur jaarreken- 
ing di nos pais cla pa otro aña 


2024. Mirando cu semper 
oposicion a usa rapportnan 
di CAFT pa ataca gobierno, 
awor cu CAFT su comen- 
tarionan ta positivo y alen- 
tador, nan ta muisstil pa via 
di e trabao serio y disciplina 
cu gobierno ta bin ta ehecu- 
tando. Aruba ta recuperando 
pa via di un maneho respon- 
sabel y surplus tur aña riba 
nos presupuesto. Un surplus 
tur aña ta un siguransa cu nos 
por sigui paga nos debenan 
structuralmente mientras go- 
bierno por sigui inverti den 
nos pais. 


Prome Minister Evelyn Wever-Croes: 
Ami no a ocasiona e problemanan di e pais aki, pero mi 
lo soluciona nan si 
BBO na frontera ta e solucion cu menos impacto 


Diaranson 5 di juli, a tuma 
luga e reunion publico 
den Parlamento pa trata 
e ley di BBO na Frontera. 
Un reunion basta largo 
cu a caba den oranan di 
madruga na unda e ley a 
pasa cu 11 voto na fabor y 
9 voto contra. Prome Min- 
ister Evelyn Wever-Croes, 
Minister di Finanzas Xio- 
mara Maduro y Minister 
di 
Economia 
Geoffrey 
Wever tawata presente pa 
atende e preguntanan cu 
e parlamentarionan a haci 
na cada un. 


Durante e reunion, dos mo- 
cion a wordo entrega. E 
prome tawata di Parlamen- 
tarionan 
Miguel 
Mansur, 
Gerlien Croes, Ryçond San- 
tos do Nascimento y Aqua- 


nette Gun. Nan a entrega 
un Mocion di desconfiansa 
contra nos Minister di Finan- 
zas Xiomara Maduro pasobra 
segun nan, e maneho finan- 
ciero di pais Aruba ta malo. 
“Na placa chikito nos a refuta 
cada punto y nos a referi na 
e elogionan di IMF, Fitch, 
Standard & Poors y CAft. Tur 
a elogia nos maneho finan- 
ciero. E mocion ey a wordo 
rechasa cu 11 voto contra y 9 
na fabor”. 


AVP a presenta e di dos mo- 
cion pa desaproba e hecho cu 
Gobierno no a scucha gremi- 
onan prome cu pasa e ley aki. 
Gobierno durante a reunion 
a prueba cu desde april a tene 
23 reunion di mas o menos 
dos ora cada un, cu gremi- 
onan. Y asina e mocion ey 


di AVP a wordo rechasa cu 
12 contra y 8 na fabor. Parla- 
mentario Ryçond Santos do 
Nascimento a bay contra e 
mocion ey. 


Prome Minister a remarca cu 
durante e reunion largo aki, 
Gobierno a enfatisa e reali- 
dad financiero di pais Aruba. 
Aruba lamentablemente no 
solamente e pasa den un cri- 
sis so, e pandemia di Covid. 
Aruba prome cu esey a pasa 
den e crisis di Mike Eman 
y AVP cu a crea un debe di 
2.100 miyon florin. Riba dje 
ta bin e debe di Covid di 916 
miyon florin. 


“Awor e factura a yega pa paga 
e debenan. Nos no a causa e 
problemanan aki, pero nos 
lo soluciona nan si. Y den e 


solucionnan nos a busca esun 
cu tin menos impacto riba 
pueblo”, Prome Minister a 
enfatisa. 


Prome Minister a remarca 
cu e impacto di inflacion di 


e BTW lo por yega te 9.9%. 
E impacto di inflacion di e 
BBO na frontera ta yega 1%. 
Y banda di esey Gobierno a 
dicidi di duna compensacion 
den varios rebaho di derecho 
di importacion riba algun 
cuminda, pampers, compota, 
tuna fish, chocolade melk, 
tur ta bira 0%. Derecho di 
importacion riba entre otro 
auto, material di construc- 
cion, ekipo cu ta traha riba 
energia limpi, tambe ta baha. 
“Nos a scoge e solucion di 
menos impacto! E ley lo 
drenta na vigor dia 1 augus- 
tus y cu esey nos ta cuminsa 
traha riba soluciona e prob- 
lemanan causa pa e “orcan” 
Mike Eman y e pandemia di 
Covid”, Prome Minister Ev- 
elyn Wever-Croes a enfatisa. 


A19 
Diabierna 7 Juli 2023 


Mervin Wyatt-Ras: 
Raad van Advies mes ta indica cu no tin confiansa mas den gobierno cu 
e forma di introduccion di ley di BBO di 7% na frontera 


Den Parlamento a keda 
trata otro medida di Gabi- 
nete Wever Croes. Ta trata 
di e asina yama Landsver- 
ordening 
Belastingsplan 
2023 parti 2. Den e ley aki 
ta reglamenta 7 % BBO na 
frontera. 


Na comienso tabatin pleita- 
mento den coalicion pa exi- 
gencia di fraccion di RAIZ 
pa cumpli cu nan mocion y 
a tarda pa habri e reunion. 
A cambia orario pa 10.30 
pa despues a inicia reunion 
despues di 11or. Aki ta desvia 
di reglamento di orden arti- 
culo 26. Pero ya cu e Presi- 
dente di Parlamento aki tur 
cos por. Pues e reunion a 
sigui aunke e ta ilegal. 


Ta falta di respet cu Presidente 
di Parlamento no tabata dis- 
puesto di duna oportunidad 
di scucha gremionan sindical, 
ni OPPA, ni juweliers pa por 
scucha nan punto di bista. 


Na aña 2018 gobierno aki 
a hisa BAZV di 2 pa 3 %. A 
introduci BAVP na 1.5%. Cu 
BBO di 1.5% tabata total 6%. 
E aña aki a hisa BBO di 1.5 pa 
2.5%. En total ta 7%. Tambe 
di 9.5 pa12.5% di Toeristen- 
heffing. A cobra 250 miyon 
florin pa aña y den e ultimo 
añanan mas o menos 1.5 bi- 
yon florin a ricibi na entrada 
di tur e medidanan. Pregunta 
cu a haci ta na unda tur e in- 
gresonan a bay? 


Raad van Advies ta cuestio- 
na cu gobierno ta introduci 
hopi impuesto indirecto. Tur 
ta heffingen dirigi riba con- 
sumptie. Pues dirigi riba e 
consumidor, dirigi pues riba 
nos pueblo. 


Dor di e BBO na frontera 
bedrijfskosten di negoshinan 
lo subi y nos pueblo pues lo 
ser confronta cu efecto di 
subida di prijs. E comerciante 
lo tin perdida tambe. Esaki lo 
por conduci na retiro di em- 
pleado. 


Den e ley gobierno no ta in- 
dica con grandi e consecuen- 
cianan lo ta pa e poder di 
compra di nos ciudadanonan. 
E poder di compra cu ya awe 


ta abou lo baha mas ainda. 
Hecho ta cu e placa cu nos 
ciudadanonan tin den nan 
cartera no ta yega pa nada. 
Pa mesun cantidad di placa 
ta haya menos producto y tin 
mas gasto. Ya caba tin infla- 
cion halto y esaki lo subi mas. 


Gobierno no ta pensa riba 
mamanan cu no por cumpra 
carni ni sikiera carni bleki, 
hasta webo a bira caro. Gobi- 
erno no ta pensa riba cantidad 
di meter di coriente y awa cu 
ta ser cera? Gobierno no ta 
pensa riba cantidad di casnan 
cu a ser kita for di ciudadano 
no cu no por paga nan de- 
benan paso nan a perde tra- 
bou of tin un trabou cu pago 
abou? Gobierno no ta pensa 
riba tatanan cu tin cu falta 
trabou paso no tin gasolin y 
ta prefera pa usa e gasolin pa 
mama hiba yiu scol? 


Gobierno no ta pensa riba 
mayornan cu no por paga 
schoolgeld y ta tende di hoofd 


cu nan yiu no por bay cine 
paso no a paga schoolgeld y 
no por haya rapport paso no 
a paga schoolgeld? Gobierno 
no ta pensa riba e mayor cu 
tin cu fia placa pa hinca di su 
mes den mas debe of ta bay 
busc’e otro caminda, pa por 
cumpli cu su famia? 


Por constata cu problem- 
anan financiero ta trece cu 
nan stress, depresion y prob- 
lemanan psicosocial, ademas 
problemanan di salud men- 
tal. 


Gobierno no ta pensa riba 
nos grandinan cu no por paga 
na remedinan ta laga dolor di 
stoma bira mas fuerte pa nan 
por paga pa pilder cu tur con- 
secuencia di esaki? 


Gobierno no ta pensa riba 
mayornan di muchanan cu 
no por paga pa medicina y ta 
pospone tratamento di malesa 
di nan yiu di cual e gastonan 
a lo largo di cuido medico lo 


eleva. Awendia ni por come 
saludabel dor cu prijs di fruta 
y berdura ta impagabel. 


Por bisa cu gobierno ta keda 
chica pueblo y tin un expre- 
sion: “van een kale kip kun je 
niet meer plukken. 


Minister den su contestan- 
an ta manda tur hende subi 
Facebook pa keda ora nan 
prijsnan subi. 
Y un djis ora comerciantenan 
cuminsa kita empleadonan 
fo’i trabou, unda nan mes- 
ter bay? Wel nan mester bay 
cerca minister na su cas. Paso 
loke CFT, Raad van Advies 
y comercio ta indica cu go- 
bierno no ta baha su propio 
gastonan. Esaki nan ta keda 
skigh high. 


E efecto di BBO na frontera 
riba nos turismo lo bira bisto. 
Aruba ta y lo bira mas caro, 
locual lo influencia nos posi- 
cion di concurencia na un 
forma negativo. AHATA y 
comerciantenan uni y ATSA 
tambe ta indica cu “Aruba is 
positioning itself as very ex- 
pensive in the competitive 
tourism landscape and pric- 
ing itself out of a successful 
industry”. 


Pero ta obvio cu gobierno ta 
tuma medida pa cumpli cu 
landspakketten cu Evelyn 
Wever-Croes a firma cu Hu- 
landa. Asina el a bende nos 
autonomia y tin cu cumpli cu 
loke el a firma. 


Ta danki na gobernacion di 
AVP awe tin un ATA y fondo 
di turismo cu a haci posibel cu 
nos turismo a pesar di tur ad- 
versidad a keda cu cabez riba 
awa. En bes di bin cu medida 
ta necesario considera pa au- 
menta compliance. Paso me- 
dida ta mas tanto dirigi riba 
esnan cu ya caba ta cumpli y 
consumidornan. A menciona 
den reunion cu AZV/SVB cu 
no ta haya suficiente entrada 
di BAZV pues unda e suma 
aki ta bay cu no ta drenta den 
caha di AZV? 


Raad van Advies ta ripiti loke 
el a bisa anterior ora a trata e 
ley di Belastingplan parti 1 cu 
tin un gobierno cu no ta be- 


trouwbaar pues cu no ta ca- 
rece na confiansa. 


Ta keda cu gobierno intrans- 
parente aki no ta envolvi gre- 
mionan sindical mientras e sa 
cu e consecuencianan ta dev- 
astador. Asina a haci tambe 
ora di landspakketten. Evelyn 
Wever-Croes y su secuasenan 
a firma sin consulta cu niun 
hende. Awe nos famianan 
humilde, 
nos 
grandinan, 
comerciante, panadero, ho- 
teleronan, joyerionan, y nos 
muchanan tin cu paga pa Ev- 
elyn y su gobierno burdugo. 
Mientrastanto gobierno si 
ta sigui gosa cu nan friends 
and family, autonan di luho, 
biahenan tur rond di mundo, 
hasta Dubai nan a yega. Falta 
so pa yega Noordpool. Mien- 
trastanto pueblo cu ta bira 
cada dia mas pober ta pasivo 
cu miedo pa e gobierno cruel 
aki. 


E ley en cuestion ta un otro 
atraco riba cartera di nos ciu- 
dadano. Un ley pa haci nos 
ciudadanonan ainda mas po- 
ber. Por a tende di gobierno 
cu e ley no ta afecta niun 
hende. Esaki ta un mentira 
flagrante. Dicho gobierno no 
ta drenta supermercado pa 
sa kico pueblo ta en contra. 
MEP-RAIZ ta desconecta cu 
pueblo. 
Den tempo di AVP tur hen- 
de por a mira y ta gosa di e 
proyectonan manera Green 
Corridor, Watty Vos Boule- 
vard, MFA’s den diferente 
bario, tur e diferente reparati- 
etoeslag en school kinderen- 
toeslag. Etc. Ey e placa a bay, 
esta pa nos hendenan. Awor 
aki ta culpa AVP y gobierno 
no kier baha su gastonan di 
luho. Esaki ta e realidad na 
Pais Aruba. E ley a ser aproba 
dor di coalicion. Rabonan a 
dobla. Fraccion di AVP a pre- 
senta un mocion pa desapro- 
ba cu no tabatin dialogo real 
cu gremionan sindical, com- 
ercial y pensionadonan. Di- 
cho mocion a ser sostene dor 
di oposicion. Finalmente e 11 
parlamentario den coalicion 
a stempel e ley aki cu lo ma- 
sacra nos pueblo sin cu gobi- 
erno ta corta den su propio 
gastonan. 

Resultado Sorteo 
6 juli, 2023 


Cadena Alexander Lottery ta presenta resultado di weganan di suerte 


merdia 


Letter 


0 
0 
0 
0 


0 
0 
0 


0 
0 
0 
0 
0 

FP 


5111 


www.lottoaruba.com 


resultado : Sorteo 06 Jul 2023 Merdia diadomingo 


Paardenbaaistraat 10, Oranjestad, Aruba Tel.: (297) 525 - 7555 


Joker 


5364 
260.000,- 


x Jackpot 
x Match 4+ 


Proximo Jackpot 


X2 


891 


x Jackpot 


Sorteo # 3963 
Sorteo # 


Sorteo # 2019 


2287 


1798 


Sorteo # 3963 


7923 


x Jackpot 


x match 4 
x afl. 12,00 


4850 


Sorteo # 3963 


Sorteo # 837 


x afl. 500,00 


x afl.15,00 
x afl 50.00 


Sagitario 


Sorteo # 


x afl 8,00 


Mega Ball: 


Proximo Jackpot 


360.000,- 


x match 4 


x Match 4 
56.000,- 


Proximo Jackpot 


Sorteo # 


Sorteo # 


Afl. 460.000,- 




Letter 


0 
0 
5 


109 


0 
5 


127 


0 
0 
0 
0 
0 

FP 
13-20-22-29-30 


3534 


www.lottoaruba.com 


resultado : Sorteo 06 July 2023 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


9759 
260.000,- 


x Jackpot 
x Match 4+ 


Proximo Jackpot 


2x 


300 


x Jackpot 


Sorteo # 7984 
Sorteo # 2403 


Sorteo # 1733 


8576 


8360 


Sorteo # 7028 


5508 


x Jackpot 


x match 4 
x afl. 12,00 


0357 


Sorteo # 5787 


Sorteo # 717 


x afl. 500,00 


x afl.15,00 
x afl 50.00 


Aquario 


Sorteo # 


x afl 8,00 


Mega Ball: 


Proximo Jackpot 


360.000,- 


x match 4 


x Match 4 
58.000,- 


Proximo Jackpot 


Sorteo # 


Sorteo # 6169 


Afl. 460.000,- 


anochi 


diario 
Korsou 
super4 
flamingo 


2514 
3343 
3191 
3156 
7599 
8453 
super5 
8214 
4788 
5348 
25026 
5614 


sorteo/servicio 


Biblioteca Nacional cu actividadnan pa 
luna di vakantie 


Biblioteca su coleccion di 
buki ta na disponibilidad 
di tur cu ta bay gosa di 
un vakantie largo. Cu un 
coleccion grandi y varia 
tin algo pa tur. Corda cu 
miembresia di mucha y 
hoben bou 18 aña ta gratis. 


Durante vakantie biblioteca 
ta presenta pelicula pa mucha 
riba pantaya den Aire liber. 
Esaki tambe ta completa- 
mente gratis. Nos lo pasa e 
pelicula Pinocchio, Stange 
world, Paws of Fury y Sonic 
2. Esaki tanto na Playa como 
na San Nicolas. Nos ta cum- 
insa otro siman diaranson. 


Biblioteca Nacional Aruba ta 
anuncia un otro edicion di su 
Festival di Buki pa Mucha. 


Na 2023 e tema ta ‘Mi Buki, 
Mi Cas’. Tur aña ta scoge un 
tema nobo pa duna e festi- 
val un indole diferente. Na 
biblioteca nos ta preparando 


un otro edicion pa por sigui 
stimula mucha pa lesa buki. 
Mas informacion riba nos 
website 


Oportunidad pa hoben na 
Aruba den STEM (Ciencia, 
Tecnologia, Ingenieria, y 
Matematica) 


The 
STEM 
Embassy 
(TSE) ta un organisacion 
lanta na aña 2021 y ta con- 
sisti di 12 studiante di Aru- 
ba y Corsou cu ta studia 
Hulanda, Merca y Suisa. 
Tur tin e mesun mision: 
lanta curiosidad y confi- 
ansa den STEM den un 
ambiente cu ta accesibel 
na un y tur ariba e islanan 
ABC. STEM ta para pa es- 
tudionan den e areanan di 
Science, Technology, En- 
gineering y Mathematics 
(Ciencia, Tecnologia, Ing- 
enieria y Matematica). 


Miembro nan di The STEM 
Embassy a ripara cu hopi 
mucha no ta sigui un estu- 
dio den STEM, kisas door 
di miedo pa purba of door di 
falta di informacion. Awen- 
dia e peticion pa ingeniero 
den sector laboral ta birando 
mas grandi y e cantidad di 
studiante cu ta scoge pa bay 
studia den e ramo di STEM 
no ta creciendo. TSE a dicidi 
cu ta momento pa tuma ini- 
ciativa y mustra e siguiente 
generacion di studiantenan 
cu tin futuro y oportunidad 
di haya un trabou den STEM 
riba e islanan ABC. E mis- 
ion di TSE a bira realidad 
aña pasa unda nan a organisa 
nan prome STEM summer 
camp: “Ki’ Ta Bo STEM? 
Aruba 2022” unda muchan- 
an a participa den diferente 
workshop incluyendo robot- 


ica, coding, biologia y mucho 
mas. Esaki tabata un gran 
exito. 
E aña ‘ki TSE ta invita e 
pueblo di Aruba na e di dos 
STEM summer camp: “Ki’ 
Ta Bo STEM? Aruba 2023” 
pa muchanan entre 12-21 
aña di edad y lo tuma luga 
dia 26-29 di juli na Univer- 
sidad di Aruba. Tin un total 
di 150 luga disponibel y lo 
tin 6 diferente workshop in- 
cluyendo ingenieria, biologia 
marino, kimica, y hopi mas. 
Cu e workshops TSE kier pa 
e muchanan haya un chens 
pa explora nan interes den 
STEM y inspira e muchanan 
pa sigui descubri nan pasion. 
E evento ta caba dia 29 di juli 
cu un STEM Festival cu ta 
habri pa publico. Diferente 
organisacion y compania den 
e area di STEM lo ta presente 
pa brinda informacion na co- 
munidad henter. 
TSE kier indica cu no ta im- 
porta e nivel di estudio di e 
muchanan y pa por participa 
conocemento di STEM di 
antemano no ta necesario. E 
meta di TSE ta pa crea interes 
den e areanan di estudio di 
STEM den un ambiente mas 
inclusivo posibel. 


Por sigui tur informacion to- 
cante registracion y prijs pa e 
evento via Facebook, Insta- 
gram @TheSTEMEmbassy 
y nan website www.theste- 
membassy.com. 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


SERVICIO PUBLICO 
Mi ta ofrece servicio pa haci 
reparacion di porta, ventana y 
hopi mas. arubiano balente 
Pa mas informacion por yama 
Tel. 563 6762 
_________________________ 


TA BENDE 
Combo di regalo pa 
tur ocasion: 
Mugs, kerki di biña, tablashi cu 
leyenda 
Pa mas informacion 
Cell whatsaap 567 2907 
_________________________ 


SERVICIO PUBLICO 
Sra. ta haci cas y negoshi limpi 
tambe por cuida baby y hende 
grandi part time y full time 
Tel. 740 7573 
__________________________ 
SERVICIO PUBLICO 
Pa trabou di data-entry of 
update di bo administracion pls 
contact: 
Tel.568 2339 
_____________________________________ 


TA HUUR 
Se alquila habitacion con todo 
incluido 


brikstraat na Playa 
Tel.564 1979 


__________________________________________ 


SERVICIO PUBLICO 
Mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 
Pa haci trabow di verf y chapi, 
tur mantencion di pafor di cas 
Yama y puntra pa benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 
Hacemos todo tipo de construc- 
cion, reparacion de casas, pin- 
tura, acabados finos, jardines, 
patios, techos a buenos precios 
Tel. 569 7539 / 746 0518 
_________________________ 


SERVICIO PUBLICO 


nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 
Tel. 738 1908 
________________________ 


SERVIO PUBLICO 
Ta ofrece pa verf y chapi cura 
bon prijs. nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 
Mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 
Mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 


nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


TA HUUR 


un cas di 3 camber y 2 baño. 


bario Primavera. 
Pa informacion yama 
Tel.641 3290 
_________________________ 


SERVICIO PUBLICO 
Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana basora # 157 P.Ch. 
Tel. 561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
Ta traha y renoba Cas 
ta traha y drecha dak, ta basha 
vloer, pleister, verf cas, traha 
cura, pega mosaico y azulejo- 
Tel.563 4168 
____________________________ 


SERVICIO PUBLICO 
Sushi den cura pa solamente 
50,- pa buelta, nos ta lante lague 
limpi mane un soño. 


arubiano trahado 
Call 592 5766 
__________________________ 


SERVICIO PUBLICO 


buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


SERVICIO PUBLICO 
Construction 
remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. bon prijs 
Tel. 593 3141 
________________________ 


TA BENDE 


bbQ Grill tipo cilinder 
“criyoyo” duradero 
Prijs Afl.250 
Tel. 569 7787 
___________________________ 
Sushi den cura? 
Ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
Hasi aruba limpi. 
__________________________ 


SERVICIO PUBLICO 
Pa tur trabou di tapiceria di 
mueble, auto, yate y barco. 


nos ta haci trabou di cabana y 
bambu y nos ta verf 
Tel : 569 7539 /737 3993 


_____________________________________ 


FOR RENT 


bunita cas na Gold Coast 
3 camber 2 1/2 baño, sala, 
comedor, cucina y patio. Pa 
mas informashon por 
whatsapp 
+58 414 614 7440 


____________________________________ 


SERVICIO PUBLICO 
Ta haci tur trabou di 
construccion y carpinteria y tur 
cos cu ta furamento di stul di 
bambu, cabana y toldos 
Tel : 746 0518 / 569 7539 


_____________________________________ 


a v i s o @ b o n d i a . c o m 


AUTO Y HERO BIEU 


nos ta piki auto, airco y bateria 
bieu pornada. Frigidaire, stoof, 
wasmachin, tv ta 10,=. 
Yama 561 4597 / 561 5179 


arubiano balente 


______________________________________ 


TA BENDE 
Chopper Fl.25.00 
3 Channel intercom nobo Fl.25 
Telephone (no Setar) Fl.25 
Screenprotecflm Snsung 
Gal Tap 2 


antglare (3pck) Fl.5.00 
Tel. 582 3023 /593 8120 
________________________ 


TA BUSCA 


alucas Windows & Doors 
ta busca 
“Schoonmaakster - Cleaner” 
por yama ma 
Tel. 585 5510 
_______________________ 


TA BUSCA 
Sra. entre 35 y 45 aña 
pa trabou di cas interna 
Pa mas info 
Tel. 582 3023 / 593 8120 
___________________________ 


San Nicolas: 
San Nicolas 
Tel. 584 5712 


Oranjestad: 
Sta. Anna 
Tel. 586 8181 


SERVICIO PUBLICO 
Handyman 
Pa trabouw di verfmento 
plumbing tuberia, chapi, 
limpieza di cura, drecha mata 
Tel : 567 1108 


_____________________________________ 


A22 


Diabierna 7 Juli 2023 obituArio 


“Señor ta mi wardador, mi’n tin falta di nada 
Den cunucu di yerba berde e ta ponemi sosega 
E ta hibami na awa trankil, pa mi bolbe hana 
forsa” 
Salmo : 23 


Cu un inmenso tristeza pero conforme cu 
boluntad di Dios y agradecido cu tur e amor y 
tur loke ela hasi pa nos, nos ta anuncia cu ela bai 
laga nos y a bai sosega den brasa di Señor. 


Jose Manuel Giron 
*17 June 1948 † 01 Juli 2023 


Na nomber di su: 
Esposa stima: Mary Giron-v/d Biezen 


Yuinan stima: Chaira Giron 
Silverio Giron 


Nieta/ nietonan: Zuri Giron, Zahira y Zoë Kock, 
D’Shandrick y Yeshua Giron 
Mayornan: †Silverio y †Juana Giron- Velasquez 


Rumannan: †Selvia y Walter Escalona 
†Dominga Giron y Roberto Orman 
Maria Giron 
†Angel y Inez Giron 
Irena Werleman y †Maximo Werleman 
Juan y Madeline Giron 
Pilar y Nicolaas Rasmijn 


Subrino y subrina nan, Primo y prima nan 


Prima stima: Nemencia Rasmijn 


Comer y compernan, Amigonan di Lite Life, 
Integrantenan di Ex Banda Nos Orguyo 
Amigo nan y ex coleganan di Casino Wezen & 
Sindicato S.C.C.A 


Mihor amigonan: Eddy Bremo, Hubert Boezem 
(Duo Los Imperios), Frank Croes, Nacho 
Gomez, Victor Ridderstap 


Mescos cu un yui: Albertico Gomes 
Demas famia:v/d Biezen, Willems, Tromp, 
Pourier, Kock, Geerman, Ruiz, Croes, St Jago, 
Escalona, 
Werleman, 
Violenus, 
Kelkboom, 
Molina, Rasmijn. 


Famianan y primo/prima nan na Venezuela: 
Velasquez, Cambero, Arias, Pinto, Amaya. 


Nos disculpa si acaso nos por a lubida un of mas 
persona den nos tristeza 
Ta invita pa asisti na acto di condolencia cu lo 
tuma lugar diabierna 07 di Juli di 7pm pa 9pm na 
Royal Funeral Home. 
Acto di entierro lo tuma lugar Diasabra 08 di Juli 
di 2pm pa 4pm na Royal Funeral Home. 


Despues di entierro no ta ricibi bishita na cas. 


Cu un inmenso tristeza pero conforme boluntad di Dios y 
agradecido cu tur e amor y tur loke e la hasi pa nos, nos ta 
anuncia cu e la bay laga nos y a bay sosega den brasa di Señor 


Carmen Virginia Ras 
“miho conoci como “Vera” 
*11-01-1945 - +05-07-2023 


Na nomber di su mayornan: 
†Lica y †Ale Ras 


Na nomber di su yuinan: 
Mayra y esposo Robert Quandus-Solognier 
Jessica y esposo Jose ”Wachi” Geerman-Solognier 
Michael y esposa Maria Solognier Gomes Ferreira 


Nieto y nieta nan: 
Gleysh Croes, Robeshca y esposo Patrick Vrolijk-Quan- 
dus, Jessylaine-Nigel y Paola Werleman y famia -Samantha 
Geerman, Celine Solognier 


Bisanieta y bisanieto nan: 
Jean-Dwayne-Miyah-Sheudrickson-Dwayne-Mayson 


Ruman nan: 
†Adela Ras y famia na Hulanda 
Johanita Ras y famia 
†Timotheo y Inchi Ras Croes y famia 
†Dominico Ras y famia 
Alberto y esposa Lucita Ras-Kock y famia 
†Berta y †Martin Jansen y famia 
Rita y Lorenzo Maduro y famia 
Alida y †Roland Thijsen y famia 
Eli y Adi Ras-Willems y famia 
Reina y Adrian Oduber y famia 
Elva y All Maria y Famia 
Mirta y Roland Danje y famia 
Johnny y Camille Ras-Daou y famia 


Mescos cu un ruman: 
Brenda Herniquez y famia na Hulanda 


Ex-Cuña: Adriana Maduro y famia, Rinda Navas y famia 


Subrina nan y Subrino nan mucho pa menciona, Primo y 
Prima nan mucho pa menciona 


Tanta di respet: Catrin Ras 
Madrina: Rafaela Croes 
Manera un nieta: Saidi Cannegieter y Famia 
Ihanan: Judella Maduro, Sharlin Ras, Grace Ras, Dulce So- 
lognier 


Amiga/o nan: 
Elaine y †Dominic Morello na Boston, Olga Solognier y 
famia na Hulanda, Rita Solognier y famia na Hulanda, Zer- 
aida Solognier y famia, Elio Solognier y famia, Rudy Solog- 
nier y famia, Dolfi y Lucia Ruiz 


Ex collega nan na Angelo Aruba 


Si den nos tristeza nos por a lubida un of mas famia nos 
disculpa 


Condolencia lo tuma lugar na Aurora Funeral Home 10 
July 2023 di 7,or pa 9,or di anochi 


Ta invita pa acto di intiero cual lo tuma lugar na Misa Imac- 
ulada Conception St Cruz Diamars 11 July 2023 di 9,or pa 
11,or di mainta y despues lo sali pa Santana Catholico na 
St Cruz. 


Nos ta lamenta cu despues di intiero no por ricibi bishita di 
condolencia na cas. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


A fayece cristianamente: 


Felipe Gregorio Gamarra 
*24-12-1934 - †04-07-2023 


Na nomber di su: 


Esposa: †Ina 
Yiunan: Edwin Gamarra y Petra Eikenaar 
Glenda y Silvano Vrolijk 
Brenda Gamarra y yiunan 
Raquel y Gisbert Boekhoudt 
Jenny Gamarra 
Rumannan: †Angelica Orman y †Esposo 
†Serapio Gamarra 
†Petra Gamarra y †Esposo 
†Cola Gamarra y Esposa 
†Miguel Gamarra y †Esposa 
†Martin Gamarra 
Maria Gamarra 
Jose Gamarra y Esposa 
Nieto(a)nan: Jouraine Vrolijk 
Solange y Bachi 
Marylin Vrolijk 
Lizandra Vrolijk y famia 
Rudwin y Estevelin v/d Biezen 
Marvin Vrolijk y famia 
Mervin Vrolijk y Benilda Frias 
Randolf v/d Biezen y Tara Sibum 
Mescos cu nieto(a)nan: Jenelee Croes 
Xavier, Ariana y Emil Boekhoudt 
Bisanieto(a)nan: Genesis, Genelee y Zayk Bissik 
Kianah Vrolijk 
Xander, Xandrick Boekhoudt 
Jaylin, Jahaira v/d Biezen 
Aiden v/d Biezen 
Bermaileys Vrolijk 
Sobrino(a)nan 
Swa y cuñanan: Dela Hart y famia, Frida Henriquez y 
famia y Wiwi Lacle, Margo Gamarra 
Suegro y suegranan 
Ihanan, Bisiñanan, ex emleadonan di Lago, Bright 
Bakery y Panaderia Moderna 
Ayudantenan: Deicy lopez, Angela y Nelby 
Demas famianan: Lacle, Gamarra, Hart, Henriquez, 
Angela, Orman, Brete, Geerman, Rodriguez, Vrolijk, 
Wolf, Ras, Vasquez, Jansen, Frias, Ramirez, Sibum y 
Koolman. 


Nos disculpa si encaso nos por a lubida un of mas 
persona den nos tristeza. 


Ta invita pa assisti na acto di entiero cu lo tuma lugar 
Diamars 11 di Juli 2023, di 2or pa 4or di atardi na Misa 
Inmaculada Concepción na Santa Cruz y después lo 
Sali pa Santana Católico na Santa Cruz. 


Nos disculpa cu después di entiero nos no por ricibi 
bishita di condolencia na cas. 


Ze was een sterke vrouw, eentje met een krachtig 
karakter en een heel NOBEL hart!! Jacky je zal 
heel erg worden gemist. “Jody de Jong” 


Famia ta anuncia cu a bay sosega den Reino di Señor; Nos ruman, tanta, 
prima y amiga stima 


Marie Jacqueline Bardouille-De Palm 
Tante, Tant, Tante Jacky,Jacks, Juffrouw de Palm, 
* 2 oktober 1949 - + 1 juli 2023 


Mama y Tata: 
†Anselmo y †Ramona de Palm-Flan- 
ders 
Esposo: 
†Felix Bardouille 
Yiunan di su esposo: 
Monique Bardouille y yiu Caitlin Silvana 


Alexander Bardouille 
Rumannan: 


Gloria y Emiliano Kock-de Palm y famia 
Patrick y Jasinta de Palm-Maduro y famia 
†Philip y †Diane de Palm-Latos y yiu 
Adri y Nancy De Palm-Croes y famia 
Jeanette De Palm 
Alex y Diane de Palm-Flemming y famia 
Frank de Palm y famia 
Raul de Palm y famia 
Peter y Esther de Palm-Oudshoorn y famia 
Leila de Palm y Marlon van der Linde y famia 
Tantanan: Corrie Neuman y famia y Silvy Flanders y famia 
Swa y cuñanan: 


Gala Ramada-Turney y famia 
Frank Bardouille y famia 
Lucy Sharp-Bardouille y famia 
†Errol y Bertie Bardouille y famia 
Primo/primanan:De Palm, Booi, Neuman, Bislik, Croes, Kelly, Provence, 
Thielman, Lendering, Antersijn, de Cuba y demas famia. 
Ihanan,subrino y subrinanan na Aruba, Hulanda y USA 


Su bon amiganan y amigonan: 
Friends Forever, Golden Girls , Grupo di Dongen, Chit Chat group, Ami- 
ganan di Koningin Wilhelmina Kankerfonds, Tur su amistadnan cu ta ma- 
sha hopi pa menciona 


Ex coleganan y alumnonan Beatrix School, ex John F Kennedy ( Tech- 
nische school), SEPB, Directiva di Nepthalie Henriquez Park y Trai Mer- 
dia Noord 
Su ayudante: Judith Mendez 


Sra Lola Geerman cu a cuide durante su malesa. 
Y Demas famia na Corsow, Boneiro , Hulanda , Venezuela y USA 


Nos disculpa si den nos tristesa nos por a laga un o mas famia afo. 
Acto di entierro lo tuma lugar diasabra 8 juli 2023, na misa Birgen di Fati- 
ma Dakota. For di 2’or e restonan di defunto lo ta reposa den misa sigui pa 
un response y despues lo bay pa Santana Central na Sabana Basora. Lo tin 
oportunidad pa condoleer dia 7 juli 2023 for di 7 or pa 9 or di anochi na 
Aurora Funeral Home. 
Despues di entierro nos no ta ricibi bishita di condolencia . 


Na Aurora y na Misa lo tin un box disponibel pa donacion na KONINGIN 
WILHELMINA KANKER FONDS. 


A23 
Diabierna 7 Juli 2023 


Nos tante/tant stima Nos tanta cu tabata streng ora a 
toka e momento di educa. Nos tanta cu den momento 
nan di fiesta e tabata zorg pa tur hende pasa un rato 
agradable. Tambe nos tanta cu nos tur por a approach 
na momento cu nos ta mester un hende pa combersa 
y haña e guia correcto. Sobrino y Sobrinonan ta 
anuncia cu a bay sosega den Reino di Señor; 


Marie Jacqueline 
Bardouille-De Palm 
Tante, tant 
2 oktober 1949 - + 1 juli 2023 


Sobrino y sobrinanan: 
Christopher de Palm (Houston 
Texas, USA) 
Patricia Werleman-de Palm y 
yuinan Lugena y Jo-Marie 
Omar de Palm y Ransella Lopez y 
yuinan Caleb y Diara 
Emile Kock y Marcia Chirino y yui 
Antoine 
Nabhilach y Ryan Davis – de Palm 
Leonella de Palm 
Frits de Palm 
Timothy de Palm 
Whesley de Palm y famia 
(Hulanda) 
Chantelle de Palm 


Anjorie y Claudeone Cavalcante 
– de Palm 
Franchesca de Palm y yiunan Alea 
y Anaya (Hulanda) 
Rayra Lopez, Andy yuinan Ryan 
y Luca 
Javier de Palm y Marny van der 
Lee y yuinan Seth y Ayden 
Gerald y famia 
Peter, Mitchell y Quincy de Palm 
na Hulanda 
Andrew y Shany Westerburger 
–Peterson 
Derrick Westerburger y yiu Clint 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega 
Salmo 23:1-2 


ku inmenso tristeza den nos kurazon, pero conforme 
ku Dios su voluntad nos ta anuncia fallecimiento di 
nos mama stima: 


Marietje Johanna Adonis 
Mihor conocí como: ‘Marlen’ 
*30 Sept 1939 †1 Juli 2023 


Na nomber di su: 
Yiunan: Maritza Silieé 
Rugia Silieé y famia 
Nietonan: Jonathan Werleman 
Jeremiah Werleman 
Rumannan: †Esmeralda Gietel Agatha 
†Frido Agatha 
†Frans Adonis y Modesta Adonis Hernandez 
y famia 
Eddie y Annie Adonis-Bommel y famia 
Sobrino(a)nan: Elaine Gietel y Gerard Beugelsdijk, 
Eddie y Mariela Gietel-Koolman y famia, Astrid Gi- 
etel, Iris Gietel y famia, Debby y Karel Arends Gietel 
y famia, Lisette y Ernst Mohamed Adonis y famia, 
Gina Adonis y famia, Edmond Adonis, Valerie Adonis 
y famia, Alvin Agatha y famia, Aldrin Agatha, Zelda 
Steenen y Godfried Lampe 
Cuñanan: Modesta Adonis Hernandes 
Annie Adonis Bommel 
Iha: Lisette Mohamed 
Amiga(o)nan y rumannan: Nilda Bargues Raven, Lita 
v/d Kuyp, Mama Hart, Errol y Mildred Bakmeyer, 
Latie y Vivian Wever, Elvira Maduro, Elisabeth y Da- 
vid Gomes, Etlyn y Felix, Josmar y Erwin, Mama Lu- 
cia Lacle, famia Speijer 
Amistadnan di cas: Poppy Monte, Ines Garcia 
Yiunan sin dolor: Judith Vingal 
Karel y Diana Bikker 


Miembronan di Iglesia Emmanuel, Pastor Gilbert 
Martes esposa y famia, anciano Robby Pieters esposa 
y famia, tur e ancianonan y tur e intercesornan. New 
Life Tabernacle, Apostle Lissette Malmberg, Jennie 
Lion Sjin Tjoe, Pastora Tabitha y Emanuel Smith y 
miembronan di Iglesia. 
Demas famia: Adonis, Agatha, Silieé, Werleman, Gre- 
tel, Arends, Hernandes, Bommel, Holsman, Brugels- 
dijk, Mohamed, Dirksz, Irausquin, Does, Koolman, 
Dooper, Richardson, Steenen, Cardoze, Cardoso, 
Da Costa-Gomez, Boye, Gibbs, Bikker, Raven, Bak- 
meyer, v/d Kuyp, Hart, Wever, Maduro, Boekhoudt, 
Vingal, Speijer, Lacle, Pablo, Pieters, Gomes, Bennett, 
Garcia, Monte 


Nos disculpa si acaso nos por a lubida un of mas per- 
sona den nos tristeza 


Ta invita pa asisti na acto di condolencia cu lo tuma 
lugar diahuebs 06 di juli di 7pm pa 9pm na Aurora 
Funeral Home. 


Acto di entiero lo tuma lugar diabierna 07 di juli di 
2023 di 1or di atardi pa 4or di atardi na Iglesia Em- 
manuel y despues lo sali bai pa santana na Playa. 


obituArio 


Cu profundo dolor den nos curazon, 
nos ta anuncia fayecimento di: 
Ceasar Giovanni “Joe” 
Maduro 
13 mei 1944 - 2 juli 2023 


Na nomber di su 
Esposa: Myra Maduro-Arends 
Yiunan: 
Carlos y Lilah Maduro- 
Wever 
Jaime y Selimah Maduro-Halabi 
Nieto(a)nan: 
Sean y Matthew 


Eva y Sarah 
Rumannan: 
†Norma Maduro 
†Wijki Maduro, Chibi de Cuba y famia 
Freddy Maduro, Gianna Koolman y famia 
†Jichi Maduro y famia 
Alchi y Maria Maduro y famia 
Quito Maduro, Roslin Kock y famia 
Tanta: 
Lulu y Neeuw Lioe-A-Tjam y famia 
Swa y cuñanan: Harold Arends y famia 
Stella y Jan van Gulick y famia 


Josee Borst 
Amigonan: 


Randy Croes, Cerilio Koolman, Jean Pierre Visser, Club di Koffie 
Deria Cuaton, primonan, primanan y ihanan 


Condolencia ta tuma lugar diahuebs 6 di juli 2023 na Royal Funeral 
Home cuminsando 6or di atardi te 9or di anochi. Acto di entiero lo 
tuma lugar diabierna 7 di juli 2023 na Royal Funeral Home cum- 
insando di 2or di merdia te cu 3:30 di merdia, sigi pa un response. 
Cremacion lo tuma luga den seno familiar. 


Lo tin un box disponibel pa donacion na Edmund Harms Founda- 
tion. 


Despues di entiero no lo ricibi bishita di condolencia na cas. 


